Qorshe Sir oo ay wada Gaareen Shiikh Shariif, Shariif Xasan, Cabdiraxmaan Faroole iyo Ambasadoor Mahiga | Xisbiga Xuriyada (The People Of Freedom)\nQorshe Sir oo ay wada Gaareen Shiikh Shariif, Shariif Xasan, Cabdiraxmaan Faroole iyo Ambasadoor Mahiga\nApril 14, 2012 (MMG) – Iyadoo ay socdaan qorshayashii Doorashadii Mdaxweyninimada ee Soomaaliya ayaa waxaa sii xoogeystey sidii dadka qaar ay uga muuqan lahaayeen Dowladda Soo socota gaar ahaan dhinaca Xubnaha Baarlamaanka iyo Golaha Wasiirada , waxaana Magaalada Muqdisho iyo Dalka Dibadiisa ka socoda Ololalhaasi , wuxuuma Ololahaan uu saameeyeen Odoyayaasha Dhaqanka oo la yiri waxaa soo xuleysaan Xildhibaanadii soo geli lahaa Baarlamaanka soo socda. Waxaa Bilowdey in Beelaha qaar ay bilaabeen in ay Caleemo saartaan Ugaasyo, Imaamyo, Garaado, Suldaano, Wabaro , Beeldaajiye, Suldaan iyo Nabadoono Cusub.\nSidoo kale ololahaan waxaa uu saameeyyey Warbaahinta oo aad ka maqleyso hadalo aflagaado ah oo ah Hebel Ugaas ma aha iyo Hebel Suldaan ma aha. Waxaa iigu yaab badneyd markii hal beel ay ka yimaadeen Shan Ugaas mar ay kulan la qaadatey Wasaarada Arimaha Gudaha kaasoo ku dhamaadey Buuq iyo Qaylo.\nIyadoo arrimaas ay jiraan ayaa Siyaasi ka tirsan Siyaasiyiinta Soomaaliyeed oo diidey in Magciisa la Sheego ayaa iiga waramey arrimo Sir oo ku saabsan Tirada Xildhibaanada la soo dooranayo wuxuu ii sheegey in dadka la maqashiiyey in Tirada Xildhibaanada ay noqonayaan 225 Xildhibaan sida uu qorayo Heshiisyadii ka dhacay Magaalooyinka Garoowe iyo Gaalkacayo , wuxuu ii sheegey in arrin taa ka duwan yahay uuna jiro Heshiis hoose oo dhexmarey Madaxweyne Shiikh Shariif , Shariif Xasan , Madaxweynaha Maamulka Puntaland Cabdiraxmaan Faroole iyo Wakiilka Qaramada Midoobey ee Soomaaliya Mahiga, heshiiskaas qarsoodiga ayaa dhigaya in si hoose loogu heshiiyey in Tirada Xildhibaanadu ay noqdaan 275 Xildhibaan.\nSiyaasigaan oo qorshaha sirta ah u faah faahinayey webka SomaliTalk ayaa sheegey in 50 Xildhibaan ee Gadaal looga Dari doono ay yihiin kuwo Keyd ah oo si hoose ay u qabsadeen Saddexdaas Masuul iyo ergeyga gaarka ah ee Soomaaliya waxaana uu sheegey in loo qaybsadey min 15 Xubnood waxaa u kala qaatey Shiikh Shariif, Shariif Xasan iyo Cabdiraxmaan Faroole iyo 5-ta soo hartey “lagu sharfey” Wakiilka Qaramada Midoobey.\nWaxaana weydiiyey siyaasigaas Magaca loo Bixiyey Xildhibaanadaas wuxuuna ku jawaabey “Xildhibaanadaan waxaa loo yaqaan Xildhibaan Sharafeed waana wax aduunyada ka jira in qaar loo reebo Madaxda bal fiiri Shirkii Carta waxaa Madaxweyne Ismaaciil Cumar Geelle lagu sharfey 20 Xildhibaan wuxuuna isaga siiyey dadkii uu is lahaa waxay magac ku leeyihiin Bulshada Dhexdeeda.”\nWaxaan weydiiyey qaabkee ay ugu qaybinayaan Bulshada Soomaaliyeed Shiikh Shariif Shiikh Axmed , Shariif Xasan iyo Cabdiraxmaan Faroole ma habkii 4.5 ayey raacayaan mise si kale , wuxuu ku jawaabey “ Maya kuma qaybinayaan 4.5 ee waxay siinayaan dadka ay Saaxiibada yihiin oo muddo la soo shaqeynayey halka Wakiilka Qaramada Midoobey ee Mahiga uu siinayo ama uu ku Sharfayo dadka uu is leeyahay Bulshada Magac bay ku leeyihiin ama la soo shaqeeyey.\nQorshahaan Dahsoon ee ay uu sheegay in ay wataan Masuuliyiintaas ayaa dadka u kuurgala arrimaha Siyaasada waxay sheegayaan in ay ka imaan karto Buuq Qaylo dhaan hase yeeshee dadka qaar baa qaba haddii qorshahaan uu hirgalo ay noqoneyso in dib ay u soo laabtaan labada Shariif iyadoo Cabdiraxmaan Faroole uu ku jiro damac siyaasadeed oo ku aadan in qabto Xilka Raiisul Wasaaranimo ee Soomaaliya, hase yeeshee warar baa sheegaya in Cabdiraxmaan Faroole uu u Tanaasili doono Raiisul Wasaaraha Soomaaliya Cabdi weli Maxamed Cali Gaas waxaana la sheegey in Qorshahaan uu si weyn ugu war qabo Wakiilka Qaramada Midoobey ee Soomaaliya Amabasadoor Mahiga.\nWaxaa maalmahaan Warbaahinta Muqdisho ay Wareysanayeen Siyaasiyiin , Aqoonyahano , Odayaal Dhaqameed iyo qaar ka mid ah Bulshada Rayidka oo qaarkood ku Hadley hadalo kulkulul waxaa ka mid ah Gudoomiyaha Majmaca Culimada Soomaaliyeed Shiikh Axmed Dhcisow oo Masuuliyiinta hadda hor boodeysa Dowlada Federaalka uga digey in ay dib ugu soo laabtaan Xillalkooda isagoo soo jeediyey in Beesha Caalamka ay Magacowdo Guddi doorasho oo la socda Doorashada Madaxweynaha Soomaliya. Sidoo kale Imaam Cabdulaahi Khaliif Rooble oo isna ka mid ah Odoyaasha Dhaqanka ayaa isna Cod dheer ku yiri” Shiikh Shariif Naf iyo Maal baan kuugu beelney ee si Sharaf leh ugu deg Xilka Madaxweyynimo.\nShiikh Shariif oo la sheegey in qaar ka mid ah Dowladaha Caalamka ay wax la wadaan ayaa isna ku andacoonaya in uu wax weyn qabatey Dowladiisa waxaana uu hore u yiri ”Xarunta Madaxtooyada dhexdeeda ayaa laba Xafiis Waraaqo isaga Gudbin waayeen Rasaasta Wiiftada Aawadeed waana Ilaah Mahadii in Magaalada aan ka saarney Alshabaab sidoo kale Gobolada qaar ayaa iyana gacanta Dowlada ku soo laabatey inta harteyna inta aan la gaarin Bisha Agoosta ayaan ka saareynaa , waxaan dib u soo celiney Bilicdii Magaalada Muqdisho weliba waxay Dowladda ka saartay dadkii degenaa Xarumhii Dowlada kuwaas oo aan u soo helney Mashaariic dib loogu dayactiro ” Hadaba la arkii doonee halka ay ku dambeeyaan Masuuliyiintaas oo aan hadda wax wel wel ah ka qabin in ay dib ugu soo laabtaan Xilalkood wallow ay soo wajaheyso Mucaaradad Xoog leh.\nFarta Iyo Meesha Bugtaa Is Og !. Sagaalka qof Qubarada ah ee diyaarinaysa Dastuurka Digil iyo Mirifle yaa uga jira?


Beddelista Buuxda ee Sinta/Misigta\nAuthor Topic: Beddelista Buuxda ee Sinta/Misigta (Read 17990 times)\n« on: November 10, 2010, 08:27:36 PM »\nBeddelista buuxda ee sinta/misigta waa qalitaan lagu beddelayo qaybaha sinta/misigta ee madhay ama dhaawacmay.\nOogada laabatada cudureysan/bukta ayaa la saaraa laguna beddelaa laabato artifishal ah.\nQalitaankani waxa uu keenaa in laga nafiso xanuunka waxana uu hagaajiyaa dhaqdhaqaaqa laabatada sintaada/misigtaada.\nWaxa aad u baahan kartaa beddelista buuxda ee sinta/misigta haddii:\n• Daweynnada kale sida dawooyin, ku-durista istariyoodh (steroid) ama jimicsiyo, ay joojin waayaan xanuunkaaga ama waxba ka tari waayaan hagaajinta dhaqaaqa laabatada.\n• Xanuunka ama dhaqdhaqaaq xumida sintaada/misigtaada ayaa kaa horjoogsata in aad qabatid hawlo maalmeedkaaga caadiga ah.\nLaabato Sin/Misigeed oo Caadi ah\nSintaadu waa laabato halkaasoo dhamaadka lafta bawdadu ay kula kulanto lafta sinta/misigta. Sinta/misigta caafimaadqabta waxay leedahay lakabyo carjaw ah oo isku siman oo ku daboolan dhamaadka kubadda u eg ee lafta bawdada iyo qaybta godka u eg ee lafta sinta/misigta.\nCarjawdu waxay u hawlgasha sida barkin waxana ay kubadda lafta bawdada u oggalaata inay si fudud ugu silbato gudaha godka lafta sinaha/miskaha.\nMuruqyada ku wareegsan laabata waxay xejiyaan miisaankaaga waxana ay gargaar ka geystaan in laabatadu si fiican u dhaqaaqdo.\nLaabato Sin oo Madhatay\nCarjawada isku siman ee ku taala kubadda iyo godka laabatada sinta/misigta way madhan karaan.\nCarjawdu way madhan kartaa marka aad sii gabowdid ama ay dhaawacanto, cudurka lafo-xanuunka (arthritis), ama wax yeelada dawooyinka qaarkood.\nMarka laabatadu madhato ama rifanto, oogadii isku sinnayd waxay noqon doontaan mid xanaf leh sida warqadda wax lagu xoqo. Marka aad lugta dhaqaajisid, waxa is xoqa kubadda iyo godka ay ku jirto taasoo keenta xanuun iyo adkaan laabato.\nBeddelista Buuxda ee Sinta\nInta qalitaanka lagu jiro, waxa lagaa saarayaa carjawda iyo dhamaadka lafaha laabata sinta ee waxyeeloobay. Waxa laguu sameynayaa laabato cusub oo ka ka kooban koob iyo kubad artifishal ah oo ka sameysan bir/macdan iyo balaastig/caag xoog badan.\nKoobku waxa uu beddelayaa godka sinta ee dhamaaday. Kubadda cusub waxay ku dhegsan tahay jirid galaysa lafta bawdada waxana lagu adkeeya goobta iyada oo la isticmaalayo sibidh ama shamiinto laf oo gaar ah. Birtu/macdantu waxay leedahay oogo daldaloosha oo laftaadu ku dhex kori karto marka ay bogsanayso si leekaan fiican u abuuranto.\nXanuunka iyo Dhaqdhaqaaqa Laabata ka Dib Qalitaanka\nShaqaalaha ayaa kaa gargaari doona inaad sare joogsatid oo aad socodka bilawdid adiga oo adeegsanaya/isticmaalaya qalabka lagu socdo maalinta qalitaanka ama maalin ka dib. Waxa aad yeelan doonta xoogaa ah xanuun marka cadku sii bogsanayo isla markaana muruqyadu soo yeelanayaan xooggoodii.\nXanuunkaasi waa uu iska tagi doonaa gudaha dhawr todobaad waxana laguu qori doonaa dawo xanuun si lagaaga gargaaro in aad ka nafistid xanuunka qalitaanka. Marka laguu sameeyo laabato cusub iyo jimicsiyo daweyn ah, waxa laga yaabaa in aad awoodid in aad dib u bilawdid qaar ka mid ah firfircoonidii aad berrigii hore ka heli jirtay.\nSu'aal: Waa maxay xanuunka neerfaha ee Sinta (Sciatica)?\nStarted by KhaliifaBoard Qaybta Su'aalaha\nViews: 37638 January 28, 2019, 12:17:01 PM\nSu'aal: Aabbehey wuxuu qabaa xanuun sinta ah?\nStarted by Khaalid FaarisiBoard Qaybta Su'aalaha\nViews: 2084 January 29, 2017, 05:54:54 PM\nSu'aal: Meesha u dhexeyso SINTA iyo FEERAHA?\nViews: 1570 November 02, 2016, 06:01:36 PM


Manchester United ayaa ka caga jiideysa inay bixiso £ 68m si ay u hesho Jules Kounde\nHome Horyaalka Ingiriiska Manchester United ayaa ka caga jiideysa inay bixiso £ 68m si ay...\nManchester United ayaa lagu soo waramayaa inay xiiseyneyso saxiixa daafaca dhexe ee Sevilla Jules Kounde laakiin waxay ka caga jiidayaan inay bixiyaan £ 68m si ay u helaan ciyaaryahanka reer France.\nRed Devils ayaa la rumeysan yahay inay u aqoonsatay 22 jirkaan inuu yahay bartilmaameedkooda daafaca ka hor suuqa xagaagan, iyadoo kooxda la sheegay inay isha ku heyso inay la saxiixato xidig ka dhinac ciyara Harry Maguire .\nSida laga soo xigtay Daily Mail , kooxda 20ka jeer hanatay horyaalka Ingariiska ayaa si dhow isha ugu heysa Kounde, kaasoo sidoo kale lala xiriirinayo Real Madrid iyo Paris Saint-Germain .\nSi kastaba ha noqotee, kooxda Ole Gunnar Solskjaer ayaa ka caga jiideysa inay dhaqaajiso qiimaha daafaca ee lagu iibinayo 68m sababtoo ah saameynta dhaqaale ee cudurka coronavirus.\nKounde, oo qandaraas kula jira Estadio Ramon ilaa xagaaga 2024, ayaa dhaliyay seddex gool 33 kulan oo uu saftay heerka kooxeed intii lagu jiray ololihii 2020-21.\nUnited ayaa sidoo kale la sheegay in weli ‘aad u xiiso’ saxiixa xidiga Borussia Dortmund ee Yaadoon Sancho\nPrevious articleManchester United oo u bandhigtay Fiorentina lasoo wareegitaanka Nikola Milenkovic\nNext articleLucas Digne ayaa heshiis cusub oo waqti dheer ah u saxiixay kooxda Everton


Wararka – Page 1591 – Radio Simba 95.0 MHZ – Simbanews – Idaacada Simba\nMaxkamada dambiyada dalka Britain oo Maanta Xukun ku Riday Wiil da’yar oo Soomaali ah.\nWargeyska daily mail ee kasoo baxa dalka ingiriiska ayaa qoray in maanta xukun xabsi ah lagu xukumay Abdullah Ahmed Jama Farah oo 15 sano jir ah kaasi oo la sheegay in uu doonayey ku biirida islaamiyiinta daacish waxaana lasoo qabtay wiilkaasi soomaalida ah isaga oo u safri rabay dalka Syria. Nuur xasan oo saaxiib la ah wiilkaan ayaa ku caawinayey ...\nMadaxweyne Xasan Sheekh Maxamuud oo magaalada Munich kaga qeybgalaya Shirka Caalamiga ee Amniga iyo Ka Hortagga Xasaradaha Dunida\nMadaxweynaha Jamhuuriyadda Federaalka Soomaaliya, Mudane Xasan Sheekh Maxamuud iyo wafdi uu hoggaaminayo ayaa ka degey magaalada Munich ee dalka Jamhuuriyadda Federaalka ee Jarmalka, isagoo ka qeybgalaya Shirka 52-aad amniga ee Munich (Munich Security Conference). Shirkan caalamiga ah ayaa waxaa ka soo qeybgalaya ilaa 30 hoggaamiye oo waddamada dunida ka socda, iyo ilaa 70 wasiirro dibadeed iyo difaaca. Arrimaha ugu waaweyn ...\nDhageystayaal kusoo dhawaada warka Duhur Radio Simba ee Magaalada Muqisho waana Duhurnimo jimco ah Tariikhdana ay ku beegan Tahay 12-2-2016 Warka Duhur 12-02-2016\nMaleeshiyo Beeleedyo Soomaali ah oo ay Hubaysay Kenya oo Dhibaatooyin ka Wada deegaanada Xudduudka\nSaraakiisha ciidamada dowlada soomaliya ee Gobolada Jubooyinka ayaa dowlada Kenya ku eedeeyay in ay maleeshiyo beeleedyo soomali ah ay kusoo daabulayso Gobolada Jubooyinka iyo gedo si ay halkaas dhibaatooyin ugu geystaan. C/rashiid Macali Gaas oo kamid ah saraakiisha ciidamada dowlada soomaliya ee Gobolada Jubooyinka oo la hadlay idaacada simba ee Magaalada Muqdisho ayaa sheegay in haatan ay Gobolada jubooyin iyo ...\nPage 1,591 of 1,771« First...1,5601,5701,580«1,5891,5901,5911,5921,593 » 1,6001,6101,620...Last »


Posted by editor on July 28, 2011 Comments\nAmnesty International oo ku eedeesey ciidanka Ivory Cost in ay ka hor istaagaan dadka in dalkooda dib ugu soo laabtaan\nLondon:- Hay’adda u dooda u xuquuqda aadanaha Amnesty International ee fadhigeedu yahay magaalada London ayaa ku eedeesay ciidamada xukuumadda iyo Malaeeshiyaatka ivory cost in ay ku abuuraan argagax iyo cabsi dadka doonaya in ay dalkooda dib ugu soo laabtaan ee ka cararay xilligii rabashadaha ka qarxeen dalkaas kadib khilaaf ka dhashay natiijooyinkii doorashadii kadhacday dalkaas dabayaaqadii sanadkii la soo dhaafay.\nBayaan ka soo baxay xafiiska Amnesty international ayaa lagu sheegay in dadkii ka barakacay rabashadihii kadhacay Ivory cost ay doonayaan in dalkooda dib ugu laabtaan balse aysan awoodin sababo la xiriira dhibaatada oo taagan, taasi oo keentay in la waayo amaan iyo degnaansho.\nAmnesty ayaa ku eedeysay ciidamada dowladda iyo maleeshiyaatka ka kooban tobnaan (Duusu) ama u gaarsatada in ay si ula kac ah u dilaan dadka islamarkaana ay dadka u diidaan in ay ka baxaan xeryaha ay sida KMG ah u degan yihiin.\nAmnesty waxa ay tilmaamtay in xaaladaha ka taagan hadda dalka Ivory cost ay sababeen in in ku dhow nus malyan qof in aysan awoodin in ay dalkooda dib ugu laabtaan.\nAmnesty ayaa ugu baaqday maamulka ivory cost in uu u dhaqaaqo sidii arrimahaas wax u qaban lahaa islamarkaana uu u kala fur furi lahaa maleeshiyaatkaas dadka cabsida iyo argagaxa ku beeraya.\nPakistan iyo India oo wadahadal ka yeeshay xiriirka labada dal\nNew Delhi:-xukuumadaha India iyo Pakistan ayaa muujiyey sida ay ugu rajo weyn yihiin in ay hagaajiyaan xiriika laba geesoodka ah ee u dhexeeya labada dhinac iyo furitaanka bog cusub xiriirkaas.\nLabada dhinac ayaa balan qaaday in ay soo afjaraan qalalaasaha gobolka.\nWasiirka arrimaha dibadda India ninka lagu magcaabo Asaam Karishna iyo dhigiisa dalka Pakistan haweenayda lagu magcaabo Xanaa Rabaani Kahaar oo kulan ku yeeshay New Delhi ayaa kulankooda diirada ku saaray sidii ay u xoojin lahaayeen xiriirka u dhxeeya labada dal iyo arrimaha gobolka Kashmir.\nLabada mas’uul ayaa ku nuuxnuuxsaday in aysan labada dhinac diyaar u ahayn in ay markale dagaal dib ugu laabtaan.\nKarishna oo hadlay kadib kulanka uu layeeshay dhigiisa Pakistan ayaa waxa uu sheegay in xiriirka Pakistan iyo India uu hadda uu ku taagan yahay wadadii saxda ahayd, islamrkaana labada dal ay ku heshiiyeen in la fududeeyo qaar kamid ah xeerarka ganacsiga iyo socdaalka labada dhinac.\nKahaar oo ah wasiirka ugu da’da yar wasiiradii arrimaha dibadda Pakistan ayaa sheegtay in xiriirka dibada labada dal uusan u xirnaan doonin wax horey u dhacay, balse hadda ay kala kulantay dowladda India mowqif wax ku ool ah.\nKahaar ayaa u gudbisay ra’iisal wasaaraha India ninka lagu magacaabo Maan Mohaan Singi casumaad uga timid dhigiisa dalka Pakistan ninka lagu magcaabo Yuusuf Ridaa Jeylaani in uu booqasho ku yimaado dalka Pakistan.\nAl-dawaahiri oo amaanay dibad baxayaasha Syria islamrkaana ku tilmaamay Asad in uu yahay waardiyaha Yuhuuda\nLondon:- Hogaamiyaha cusub ee ururka Al-qaacidda Ayman Al-dawaahiri oo cajilad Video cusub soo duubay ayaa taageeray mucaaradka iyo dibadbaxayaasha Syria, wuxuuna ku tilmaamay dibadbaxayaashu in ay yihiin Mujaahidiin.\nDawaahiri waxa uu intaas ku daray in Mujaahidiinta ay barayaan kuwa xadgudba iyo Khaa’iniinta cashar ayna hor ka hor iamaanayaan caburinta.\nDawaahiri waxa uu tilmaamay in taageerayaasha Al-qaacida ay suurtagal tahay in ay ku biiraan shacabka Syria ee ka soo horjeeda xukuumadda madaxweyne Bashaar Al-asad.\nWarbixinada qaarkood ayaa sheegaya in tirada dadka ku dhintay mudaaharaadyada Syria ay gaarayaan kun afar boqol sideetan iyo lix qof ayna barbar socoto 12 kun oo xabsiga la dhigay.\nXarunta xuquuqda aadanaha Syria ayaa sheegtay in ciidanka amaanka iyo milatariga ay dileen arbacadii 11 rayid ah kadib markii ay xoog ku galeen deegaanka lagu magcaabo Kanaakir ee ku taala koonfurta galbeed caasimadda DImishiq.\nXarunta oo fadhigeedu yahay dalka Britain ayaa sheegtay in afar taangi iyo cagagaf ay galeen degmada oo 30 km dimishiq halka 14 kale oo taangiyo ah go’doomiyeen.\nDadka deegaanka ayaa dhagaxaan ku tuuray islamrkaana shiday taayarada gawaarida iyagoo isku dayaya in ay hor istaagaan in ciidanka ay soo galaan iyagoo ku dhawaaqay Allahu Akbar.\nKuwait oo ku gacan seertay dalab uga yimid ciraaq oo ku aadan joojinta dhisitaanka deked lagu magcaabo Mubaarak\nKuwait:- Kuwait ayaa ku gacan seertay dalab rasmi ah oo ay xukuumadda ciraaq u soo gudbisay oo ku aadan in ay joojiso dhistaanka dekeda Mubaaraka ee laga dhisayo jasiiradda Boobyaan ee ku taala woqooyi galbeed gacanka oo u dhow xadka ay la wadaagto ciraaq sida ay sheegtay wakaaladda wararka Kuwait.\nMas’uul katirsan wasaaradda arrimaha dibadda Kuwait ayaa sheegay in dalbakaan uusan ku tiirsanayn qaanuun ama deegaanka.\nKuwait ayaa sheegtay in dekeda ay ku dhisayso iyadoo u eegaysa qaranimadeeda, dhulkeed iyo biyaheeda.\nToddobaadkii hore Bayaan ay soo saartay Koox cusub oo isku magacowday Xisbullah ayaa looga digay dhamaan shirkadaha ka shaqeeya mashruuca dhisitaanka Dekeda Mubaarak ee dalka Kuwait in ay sii wadaan howlaha ay ka hayaan halkaas.\nBayaan-ka ayaa sidoo kale waxaa lagu yiri “ Shacabka ciraaq ma ilaabi doono waxa xukuumadda Kuwait ay wado oo ay kamid tahay dhisitaan dakad si dhaqaalaha ciraaq loo cunaqabateeyo”.\nXukuumadda ciraaq ayaa codsatay in la joojiyo dhisitaanka Dekeda Mubaarak ee dalka Kuwait taasi oo hadda maraysa heerka shaqadeeda 14%, sida uu sheegay wasiirka gaadiidka dalka ciraaq ninka lagu magcaabo Haadi Al-caamiri.\nShirkadda Hyundai ee laga leeyahay dalka Kuuriyada koonfureed ayaa wada mashruuca dhisitaanka dekeda Mubaarak ee dalka Kuwait.\nXiriirka Dalalka ciraaq iyo Kuwait oo ahayd albaabkii ay ciidamada mareykanka u soo mareen ciraaq 2003, ayaa sanadihii ugu dambeeyey laga dareemayey in uu soo hagaagayey.\nCiraaq ayaanan si rasmi ah u aqoonsan xuduuda Kuwait dhanka badda iiyo bariga .


Baaq taageero iyo bogaadin ah oo uu soo saaray Golaha Midowga reer Gedo (United Gedo People’s Council) oo ku wajahan maamulka cusub ee Ururka SNF (Somali National Front) oo dhawaan looga dhawaaqay Gal-gaduud.\nAnaga oo ku hadleyna magaca Golaha uu magaciisu kor ku xusan yahay ee isbeddel doonka, nabad doonka iyo horumar doonka ah oo ay ku middoobeen indheer garadka reer Gedo ee ku nool debadda ayaa waxaan si buuxda u taageereynaa isla markaana hambalyo u diraynaa ururka siyaasadeed ee SNF Galgaduud oo looga dhuwaaqay Gobolka Galgaduud.\nTalaabadan waa mid horey loo qaaday oo ku dayasho mudan saldhigna u noqon karta xal u helida maamul la’aanta, horumar la’aanta iyo dagaalada sokeeye ee naafeeyay dadka ku dhaqan gobolkan. Waxaan si gaar ah ugu mahad celineynaa shaqsiyaadkii isku soo dubariday, ka soo shaqeeyay, waqtiga geliyay, fekerka iyo maskaxdii curisayna lahaa isla markaana taaba geliyay hergelintiisa, maxaa yeelay ummaddii laga waayaa indheer garad iyo qolooc tilmaameyaal calaamad su’aal ayaa saaran mustaqbalkeeda iyo jiritaankeeda? Waxaan idinka rejeynayaa inaad dhaliisha u qaadataan sixitaan.\nWalaleyaal, dagaalka ehliga ah wuxuu leeyay labo calaamadood oo aan midna la soo celin Karin:\n1. Qodobka koowaad waa dadka ku dhinta dagaalada\n2. Iyo qodobka labaad oo ah, ku talaxtaga iyo xaalufinta deegaanka. Sidaa darted, waxaan idinka codsanaynaa inaad nabadda siisaan waqti ku filan si ay u qaan gaarto isla markaana qorshehiina dhaw aad ku salaysaan sidii heshiis nabadeed aad kula geli laheydeen beelaha deriskiina ah, maxaa yeelay meel aan nabadi ka jirin waxay la mid tahay meel aan biyo ka jirin, meel aan biyo ka jirina nolol kama jiri karto.\nWaxaan idiin rejeynaynaa in maamulkkaan cusub uu noqdo mid wax ka beddela xaladda uu gobolka haatan ku sugun yahay haddii ay ahaan laheyd xagga siyaasada, dhaqaalaha iyo arrimaha bulshada.\n1. Ali Malaaq Ahmed, Guddoomiye, (United Gedo People’s Council)\n2. Aadan Ahmed Colujoog, G/k xigeen arrimaha debedda.\n3. Abdulaahi Mohamed Hassan (dhafoor) G/k xigeen arrimaha gudaha\n4. Cumar Haashi, Xoghayaha\nSOURCE: Allgedo Online...\nWARARKA MUQDISHO... GUJI..\nWARARKA BOOSAASO... GUJI..\nWARARKA HARGEYSA.. GUJI..\nKulaabo bogga hore ee: www.SomaliTalk.com


R/W Rooble oo ka hadlay Dilka Gudoomiyihii Hodan amarna siiyay Hay’adaha amaanka | Allbanaadir.com\nHome NEWS R/W Rooble oo ka hadlay Dilka Gudoomiyihii Hodan amarna siiyay Hay’adaha amaanka\nR/W Rooble oo ka hadlay Dilka Gudoomiyihii Hodan amarna siiyay Hay’adaha amaanka\nRa’isul Wasaaraha Xukuumada Soomaaliya Maxamed Xuseen Rooble ayaa sheegay in Gudoomiyihii degmada Hodan Cabdixakiin Dhagajuun uu xalay ku dhintay fal nasiib daro ah, waxa uuna tacsi u diray eheladii iyo qaraabadii uu ka baxay.\n”Waxaan tacsi tiiraanyo leh u darayaa qoyskii iyo asxaabtii Marxuum Cabdixakiin Dhagajuun guddoomiyihii degmada Hodan oo ku geeriyooday fal nasiib darro ah oo xalay ka dhacay Muqdisho,Waxaa Eebbe uga baryayaa in uu naxariistii Janno ka waraabiyo ehelka iyo asxaabtana Samir iyo iimaan ka siiyo.” ayuu yiri Ra’isul Wasaare Rooble.\nRa’isul Wasaaraha Xukuumada Soomaaliya hay’adaha ammaanka ee ku shaqada leh in ay baaritaan rasmi ah oo dhammeys tiran ku sameeyaan dhacdadadaas nasiib darrada aheyd ee lagu dilay Gudoomiyaha Hodan.\nCiidamo katirsan booliiska oo ku sugnaa Koontarool kuyaala degmada Howlwadaag ayaa xalay saqdii dhaxe rasaas ku furay gaari uu la socday Gudoomiyaha degmada Hodan oo shalay Muqdisho kusoo laabtay kadib maalmo badan oo ku maqnaa Turkiga .\nPrevious articleWar uu Cumar Finish kasoo saaray Dilkii Gudoomiyaha Hodan oo si weyn loo dhaliilay\nNext articleMadaxwewyne Deni oo kulan la qaatay Wakiilada Beesha Caalamka (Daawo Sawirro)


Obama oo sheegay inay ciidamadooda ka qeyb qaateen Howlgalki fashilmay ee Buulo Mareer ka dhacay. | News From Somalia\nObama oo sheegay inay ciidamadooda ka qeyb qaateen Howlgalki fashilmay ee Buulo Mareer ka dhacay.\nObama oo saxaafada kula hadlay magaalada Washington ayaa sheegay in ciidamo Maraykan ah ay ka qeyb qaateen howlgalkii fashilmay ee ciidamada Faransiisku ka fuliyeen habeeno ka hor degaanka Buulo mareer ee gobolka Sh/hoose.\nSidoo kale waxaa uu sheegay Obama in dayuurad dagaal oo Maraykanku leeyahay ay la socotay dayuuradaha weerarka fuliyey ee Faransiiska taasoo uu sheegay iney la socdeen ciidamo dusha ka ilaalilanyey amaanka ciidamada howlgalka fulinayey ee Faransiiska.\nHowlgalkii la wada qaaday ayaa noqday mid fashilmay waxayna xasuuqeen dad fara badan oo shacab ah oo aan waxba galabsan ama gaysan, Al-shabaab ayaa sheegay inow nool yahay laheystihii la doonayey in la oo furto ee Dens Alex.\nWaxaa laga macaashay duulaankii dulmiga ahaa oo dalka Somaliyeed lagu qaaday.\nThis entry was posted in Banaadir Post, Dowlada Fewderaalka, Golaha Wasiirada, Somali Media, Somalia, Usa, Xasuuqa Amisom, Xasuuqa Kenya, Xasuuqa Maleeshiyo Beeleedka, Xasuuqa Xabashida!! and tagged Banaadir Post, News From Somalia, Somalia. Bookmark the permalink.


"Si Loo Hubiyo Hantida Qaranka Waa In Komishan Ahaan Aanu Goob-joog Ka Ahaanaa Xil Wareejinta" Guddoomiyaha Komishanka Maamul-wanaagga iyo La-dagaallanka Musuqmaasuqa | #1Araweelo News Network | #1Araweelo News Network\n“Si Loo Hubiyo Hantida Qaranka Waa In Komishan Ahaan Aanu Goob-joog Ka Ahaanaa Xil Wareejinta” Guddoomiyaha Komishanka Maamul-wanaagga iyo La-dagaallanka Musuqmaasuqa\nKomishanka Maamul-wanaagga iyo La-dagaallanka Musuqmaasuqa Jamhuuriyadda Somaliland.\nHargeysa (ANN)- Guddoomiyaha Komishanka Maamul-wanaagga iyo La-dagaallanka Musuqmaasuqa Jamhuuriyadda Somaliland, ayaa sheegay inay goob-joog ka noqon doonaan dhammaan xil-wareejinaha hay’adaha kala duwan ee xukuumadda cusub ee la filayo inuu soo dhiso Madaxweynaha la doortay Md. Muuse Biixi marka uu xilka kala wareego Madaxweyne Siilaanyo toddobaadyada soo socda.\nGuddoomiyaha Komishanka Maamul-wanaagga iyo La-dagaallanka Musuqmaasuqa Mr. Axmed Jaamac Maxamuud oo warbaahinta kula hadlay xafiiskiisa magaalada Hargeysa , waxa uu sharraxaad ka bixiyey qorshe casri ah oo hay’addiisu ku diiwaangelisay xogta wasaaradaha iyo hay’adaha kala duwan ee qaranka, taas oo uu sheegay inay sal u noqon doonto xil-wareejin kasta oo dalka ka dhacda mustaqbalka.\n“waxa lagu jiraa kala-wareegga xil-wareejinta labada madaxweyne ee soo socota haddii Ilaahay ka dhigo, wasiirro cusub ayaa iman doona sida la filayo amma la rajeynayo inuu Madaxweynuhu xilal u magacaabo dad cusub, dad horena la beddeli doono. Markaa hay’ad ahaan aniga oo iminka xilka hayey guddoomiyenimo muddo lix bilood ah, lixdaas bilood waxaan sameeyey wax aannu qarankani hore u lahayn oo ah DATABASE (in xogta qaranka lagu kaydiyo kombuutar) ay ku jiraan hantida qaranka ee ma-guurtada ah iyo ta guurtada ah. Waa xog sugan oo wasaarad kasta, hay’ad kasta, dawlad hoose kasta oo dalku leeyahay ah oo dhammeystiran.\nWaxaan uga socdaa, xilalka wasiirradu ku wareejinayaan wasiirrada cusub amma wasiirku wasaarad kaleba ku wareegayaba, maadaama aannu xogtii hayno waxa la wareejinayo in aannu goob-joog ka ahaanno oo tirsiga xilka, annaga oo sidanna nuqulkii wixii aannu haynay ee xogta ahaa inuu wax sax ah yahay, isla markaana hubinayna in aannu wax qalad ah dhicin, oo ay noqoto in aannu lunsi meesha ka iman oo musuqmaasuq ah,” ayuu yidhi Guddoomiyuhu.\nWaxa uu intaa sii raaciyey, “Farriintaas ayaan doonayaa inaan gudbiyo oo xil-wareejin kasta aannu goob-joog ka noqon doono, haddii Ilaahay idmo, hay’ad ahaan iyo komishan ahaanna annaga oo diyaarinay sidii qaabkii iyo foomamkii wasiirrada cusub amma hawlwadeennadaas cusub ee la magacaabaa, iyaguna waxaa ay la wareegaan u saxeexaan oo data-da uu u galo, oo hadhaw maalinta xil waa meertee, maalinta uu xilkaas ka tago isaguna waxa uu gudbinayaa waxaas ay tahay.”\nWaxa kale oo Database-ku noqonayaa wixii ku soo kordha mar walbana dee in la cusuboonaysiiyo oo lagu kordhiyo wixii ku soo kordhay, wixii ka baxayna laga saaro oo ay noqoto wax sugan oo qaran leeyahay oo lagula xisaabtami karo cid kasta oo xil loo dhiibo hantida qaranka,” ayuu yidhi Guddoomiyaha Komishanka Maamul-wanaagga iyo La-dagaallanka Musuqmaasuqa.\nGuddoomiyaha oo la weydiiyey su’aal ahayd in hay’adaha dawladda ee ay baadhayaan ay ku jirto Wasaaradda Madaxtooyada oo hanti badan u haysa qaranka Jamhuuriyadda Somaliland, waxa uu ku jawaabay; “Annagu xil ayaanu u haynaa qaranka oo la noo igmaday, xilkaas aannu u haynaana waa toosinta maamulka xumaaday iyo wixii musuq ah ee aannu aragno. Nalama odhan wasaarad hebla waa wasaarad aydaan taaban karin, wasaarad heblana waad taaban kartaan, xilka qarankuna waa isku mid oo haddii ay noqoto xafiiska Madaxweynaha ma jiraan wax noo diidaya in aannu galno oo baadhno, xeerka aannu ku shaqayno ayaana na siinaya oo waxa aannu nahay hay’ad dastuuri ah oo qaran oo xeer ayey leedahay hay’adani, markaa maaha in aannu cid gaar ahna uun calaamadsano ee waa xil aannu qaranka u wada hayno in aannu wada baadhno ama wada diwaangelino wax kasta oo ah hanti qaranku leeyahay,” ayuu yidhi Guddoomiyuhu.


“KULMIYE waa Xisbigii Madaxtinimadii naga qaaday, Waana Qani” Waran Cadde | Somaliland.Org\nAugust 30, 2011\tHargeysa (Somaliland.Org)- Gudoomiyaha Siyaasadda Xisbiga UDUB Cali Maxamed Waran Cadde, ayaa sheegay inuu yahay murashax u taagan jagada madaxweynenimada Xisbigiisa, waxaanu tilmaamay inuu ka cudur daartay soo jeedin ay ula yimid Guddoomiyaha KULMIYE ahayd inuu buuxiyo xilka Wasiirka Arrimaha Gudaha. Ee uu dhawaan iska casilay Dr.Gaboose.\nCali Waran Cadde waxa uu sheegay inaanay is qabanayn inuu murashax madaxweyne noqdo iyo inuu xil Wasiirnimo ka qabto Xukuumada Madaxweyne Siilaanyo. “Anigoo runtii aad iyo aad u jecel inaan u shaqeeyo qarankayga, haddii aan xil hayo iyo haddii aanan xil hayninba ,arrintan la ii soo jeediyay ee la igu yidhi Wasiirka daakhiliga noqo markii ay suuqa u soo baxday ee aan isu miisaamay, waxaan u arkay jagada aan cadeeyay inaan u taagan nahay oo ah Murashax madaxweyne iyo Wasiirka Daakhiliga oo hawl aad iyo aad u adag ah. Cid kasta oo ila jeclayd inaan xilkaasi qabto waan u mahad calisaya oo waxaan leeyahay labadaasi hawlood laba hawlood oo is geli karaya ma aha. Saaxiibkay Muuse Biixi oo TV-ga ka hadlay oo sheegay inuu wax ila jecel yahay sidii uu Sheegayna aanu saaxiib nahay waxaan leeyahay labadaasi arrimood laba wax oo is qabanaya ma aha dalkana inaan khiyaameeyo maaha,”ayuu yidhi Cali Waran Cadde oo maanta shir jaraa’id ku qabtay Huteelka Xamdi ee Magaalada Hargeysa.\n“Waxaan doonayaa inaan ka midho dhaliyo Murashaxnimada oo aan isleeyahay Inshaalaahu haddii aad ku guulaysato wax ka badan Wasiir Daakhiliga ayaad ummadda u qaban kartaa,”ayuu yidhi Guddoomiyaha siyaasadda Xisbiga UDUB.\n“Xisbiga KULMIYE waa xisbigii naga qaaday Madaxtinimadii wixii ay codkii dadweynaha nagaga qaadeen baa ku jira, markaa waxaan filayaa in rag badani ku jiraan oo Xisbigu qani yahay, laakiin haddii la yidhaahdo cidi kuma jirto dee shacbigii doortay ayaan caayayaa haddii aan I dhaahdo meesha waxba ma yaalaan.\nPrevious PostJawigii Munaasibada Ciida ee Magaaladda Burco ee Gobolka TogdheerNext PostXukuumada Somaliland Waxay Ku Socotaa Jidkii Horumarka\tBlog


SomaliTalk.com » Xildhibaan Caasha Cabdalla: “Haddii iyagu Al-Shabaab yihiin, Shariifna waa Al-Shabaab”\nDaabaco | Print | Faafin: SomaliTalk.com: Wednesday, July 7, 2010 // 15 Jawaabood\n“(Maraykanku) waxay yiraahdeen dawladda Soomaaliyeed waa dawlad aan ammaano lahayn, oo tabar daran, oo aan lahayn aragti xeel dheer iyo qiime toona…. Waxay (Maraykanku) yiraahdeen anaga (alternative) wax tan ka duwan ayaan rabnaa” ayey tiri Xildhibaan Caasha Cabdalla oo la hadlaysay reer Minnesota.\n“Waxaan idiin hubaa maalintii aan maxaakiimka ugu tegayeyey Xamar oo aan lahaa walaalayaalow wax kasta qaata oo maanta Soomaaliya badbaadiya oo xamar waa dabadeeniiye Amxaaro hatusina, oo ay iga diideen, oo dagaalku dhacay, oo 10,000 ay dhinteen, Shariif hormuud ayuu ka ahaa, haddii ayagu ay yihiin Shabaab, Shariifna waa shabaab, anigu waxba ma qariyo,” Xildhibaanad Caasha Axmed Cabdalla.\n“Ciidamada Uganda intii Itoobiya geystay laba laabkeed iyo saddex laabkeed ayey geystayey, lagamana hadlo.” Waxayna Caasho is weydiisey “Waxaan arki jirey reer Minnesota oo ka mudaharaada Ethiopia, maanta ma arko.”\nVIDEO iyo COD Khudabadii Caasha Cabdalle u jeedisey reer Minneapolis GUJI/RIIX HALKAN\nWarbixinta oo dhamaystiran iyo Qaraar ka soo baxay USA ka eeg halkan\n15 Jawaabood " Xildhibaan Caasha Cabdalla: “Haddii iyagu Al-Shabaab yihiin, Shariifna waa Al-Shabaab” "\nMonday, July 12, 2010 at 4:21 am\ncaasha anigu waxaan qabaa inay tahay muwaadinad xeel dheer runtana sheegta, qofkii diidan in caasha ay tahay qof daacada runtana sheega waa qof qabyaaladi madax martay aana jeclayn runta amxaaro haday shalay timi maaantana way soo socotaa waxa ay laynaysaana waa soomaali keliya markaa cabdillahi walaa shariif midna dan uma hayo umadda keliya waxaa lagu taageerayaa waa qabiil markaa nin aqoon leh dalka iyo dadka badbaadiya umadda haloo keeno oo amxaarada danteeda ayaa kujirta inay soomaaliya gasho laakiin somaali dan uguma jirto wabilaahi tawfiiq\nahmad abdihadi says:\nSunday, July 11, 2010 at 10:01 am\ni like casho ha noolaato maxaa yeelay she always tells us a true about that weak government that millions of Somalis are victim of it’s brutal action which is to brought African Enemies.\nNinka ila isticmaalay user name ka ee leh caasha itoobiya kama hadlin xiligii geedi iyo c/llaahi, waxaan leeyahay taariikhda dib u raac, caasha raali kama ahayn ciidamada itoobiya mana taageerin siyaasadii maamulkii c/llaahi iyo geediba maantana meesheedii bay taagan tahay. ee nin jeclaysiga jooji. Walaal user name ka aad isticmaalaysid lamber ama eray raaci si aynu isku garano. Soomaaliga aad qortayna waa mid liita.\ncaasha shariifku haduu al shabaab yahay waxaa doortay xildhibaanandada\nmaxaa marka alshabaa xilka farahah ugu galinayseen hadad ku ogaydeen\ntan labaad masuul kastah oo lasoo doorto adigu waad mucaaradaaye yaad muxaafad u noqondoontaa\nSunday, July 11, 2010 at 2:09 am\ncaasha waa runteed oo waxay il tahay in aan laga shaki qabin iin uu shariifku yahay shabaab wayo\nsomalida ayaa waxay kuu maahmaahdaa nina dhaladkii kama tago oo taas waxaan u la danleeyhay sharii waxaynu wada ognahaay in uu ahaan jiray hogaaamiyahay maxaakiimtii\nalshabaabna waa kuwa isku badalay alshabaab\nmarka anagu makala naqaan ama magaca badasha\nama iska daaya\nSaturday, July 10, 2010 at 5:59 am\ns/c intaas kadib aniga waxaan kamid ahay dadka kasoo jeeda koonfurta somaliya hadana aniga waxaan aaminsanahay c/laahi yuusuf iyo shariif waxba isma dhaamaan dadka iyo dalka burburshay ,taas cid inkiri karta malahan ,balse maanta wadamadaan reer galbeedka aan joogno waqtigaan kama samayn karno mudaaharaad aan uga soo horjeedno shacabka maatida ah ee ugandhesk madaafiicda ku laynayo, sababtoo ah wadamadaan aan joogno waxa ay aaminsanyihiin waqtigaan xaadirka ah in mucaradkii ay ku wada biireen dowlada inta kale ee ka soo horjeedana ay yihiin al shabaab marka cabsidaas ayaa jirta oo mudaaharaad loo samayn karin ee waan ognahay kuwaan ugandheska ah ayaa ka xun xabashidii hore, kuwaan maalin walba madaafiic ayeey ku xasuuqaan shacabka masaakiinta ah ee howsha qabiil ahaan ama beel ahaan ma ahan ,sida aan ku arkay kuwa beelo magacooda ku sheegay rayigooda,marka caasho ka xildhibaan ahaan waxaan oran lahaa mooshin ka dhan ah ciidamada ajnabaiga ah wadanka looga saarayo waa inaad baarlamaan ku sheega aad geyso waaba hadii ay damiir soomaalinimo,islaanimo wax uun ku danbeeyaane magaratay inataas ayaan uga bixi lahaa wabilaahi towfiiq..\nSiyad Cilmi says:\nFriday, July 9, 2010 at 12:47 pm\nwaa layaab Caasha Cabdalla marki Cabdullahi Yuusuf uu amxaaro keenayey kama aanan maqal qaylo dhaan maanta maxaa ka qaylisiiyey . hadii eey soomali tahay maxay uga bixi weyday dawlada iyo baarlamaanka sheeko raqiis hanoo keenin islaanyahey\nFriday, July 9, 2010 at 11:31 am\nNinka Somali la baxay… Caasha waa qofkii ugu horeeyey oo ka horyimid Itoobiyaanka iyo dowlada mar walba codkeeda la maqli jirey. xitaa itoobiyaanka waa tey gurigeeda ku duqeeyeen. Marka nin taariiq haaya oo qabyaalad la jidbeysan ayaa tahay. Caasha waa muwaadinad dhab ah…..\nFriday, July 9, 2010 at 5:53 am\nMashrucii faanoole fari kama qodna.\nxamar iyo dadkeediiba cadho ilaah ba ku dhacdey, wixii ay USC geysateyba laga jararaa. Waxa kuu caddeynaya madaxweyne reerkiisii iyo magaaladiisii madfac ku hoggaaminaya una yeedhananaya ciidan kale si ay u dabargooyaan hadhaaga ku hadhey xamar.\nXamar waa xabaal ee yaa xisabin.\nmaxamed dholay says:\nFriday, July 9, 2010 at 2:44 am\nwaxan qaba hadalada casha axmed cabdale 100% in aay sax yihin,tusale cad ayaa meshan kamuqda oo aan la’inkiri karin qof kasta oo wax garad ah oo konka kunla ka warqabo ama ohyahay,waqtigii ladortay col.C/dulahi yusduf axmed,dadka dhalashadodu kaso jedo Haweyha siyab leh ayey uga so horjedsaden xukun kisi,waxana manta kamar khati furaysa xil dhiban casha axmed cabdale,waqtigan hader lajogo sheikh sharif sheikh axmed ayaa belwenta haweye ujidbeysan yihin,waxuna wadanka kenay cidamo shisheye,wana waxii ama wadadi layska hotagay madxweynihi hore ee somaliya dadkii iska hortagy ayaa manta waxay hayan wadadii lagu cabaran jiray col.cabdulahi yusuf axmed, tasina waa khalad la’arkayo hase yeshe wanagu waxaanu lenahay hadii danta ummadu kujirto rali ayanu kanahay oo kahor eman mayno sidii aay eyagu yelen oo ishortagi mayno wax lo’arkay in danta shicibka somaliyed ku jirto.\nFriday, July 9, 2010 at 12:11 am\nXildhibaan Caasha waa runteed waxa ay ka hadashay oo dhan somali hadeey saan isku dhaami weyso waxaa lays weeydiin doonaa in uu jiray dal somalia iyo inkale…\nteeda kale xildhibaan caasha waxa ay ka mid tahay dowlada iyada laftirkeeda meey iska cazisho xilka ay heeyso maadaama ay dadka wax ugu qaban weeysay….\nwaan filayaa taasi in ay dhaceyn maxaa yeelay somalida waa kursi kudiin ee shacab badbaadin ma aha\nThursday, July 8, 2010 at 6:50 am\nislantan waxan layabanahay amxaradu markey imanyenba hadalkeda lama maqli jirine cabdulilhi yusuf isaga aya kenay amxaro ii sharif ma kenin waliged iyada oo ka hadleysa ma maqlin manta ayey ledahay sharif iyo maxkamadihii maxey dalka u badbadin wayen cabdulihi yusuf aa amxara kenay afka ayey ka ilalineysaa dulimi aya ka buxu islantan walahi\nSalaan ka dib, waa nasiib darro qof Xildhibaan ka ah Dowladda in ay Dibadaha iskaga hadasha, ayadoo la ogsoon yahay in ay Caasha xilka ay ka hayso Dowladda ama Xildhibaannimadeeda uu yahay mid ay ku timid Qabiil 4.5, in ay sidey doonto u hadasho waa laga fiican yahay, ayna Asraarta Dowladda ku kiciso Shacbiga Soomaaliyeed meel ay joogaanba. Sidaa darteed, waxaan soo jeedinayaa Dowladda in ay tilaabo sharciga waafaqsab waa in ay ka qaadaa qof kasta ee Dowldadda Soomaaliyeed ka mid ah ee waxaan shrciga waafaqsaneyn ku kacda, waxaan websayd ka mid ah websaadyada Soomaalida ku arkay Qaaci loo sameeyey Caasho, ilaah baan idinku dhaarshayee qof xafladaa oo kale loo sameeyey baa ka damqaneysa Ummadda maanta dhibka ku habsatay, qofkii arka sawiradaa ayaa garan kara Caasha heerka ay ku sugan tahay maanta, waa ilaa mahaddii, haddii alle idmo goor dhaw Xaqiiqda Soomaaliya waa soo baxaysaa, ninka Wadaadka ee Shariif Sheekh Axmedna (Xafiduhu Allaa) iyo inta dadaalka uu wado kula garab taagan waxaan leeyahay Guuleysta, halkaana ka sii wada howshiina, cidna dheg jalaq yaan loo siin in laga gaarayo Yoolka la tiigsanayo, xaqa iyo Caddaalada cidna yaanan looga aaba yeelin.\nThursday, July 8, 2010 at 4:45 am\ndadka waxa gumaadaa waa Al-shabaab waxa Somalia nabad udiidan waa Al-shabaab, Somalia waxa inay dawlad ahaato udiidan waa Al-shabaab kuwa calanka soomaliyeed diidayaa waa iyaga.\nThursday, July 8, 2010 at 12:39 am\nDad la laynayo looma mudaharaadi jirine, C/llahi ayaan u dhalan muqdisho away ragii uburta afka ka sii dayn jiray oo guubaabin jiray umadda. May u naxaan hada oo ay ka hadlaan gumaadka lagu hayo umadda soomaaliyeed ee sida bini’aadnimada ka baxsan loo laayoo maalin walba, iyaga oo aan u kala harin dhinacyada uu khilaafku u dhaxeeyo.


UEFA oo ku dhawaaqday shan abaal marinood oo cusub oo ay bixin doonto iyo qaabkay u shaqeeyaan – Puntland News.net\nHome 2017 June 14 Sports UEFA oo ku dhawaaqday shan abaal marinood oo cusub oo ay bixin doonto iyo qaabkay u shaqeeyaan\nUEFA oo ku dhawaaqday shan abaal marinood oo cusub oo ay bixin doonto iyo qaabkay u shaqeeyaan\nJune 14, 2017 · by\tMohamed Sheikh · 0\nUEFA ayaa ku dhawaaqday inay bixineyso shan abaalmarin oo cusub oo la gudoonsiinayo ciyaartoyda ugu fiican tartamada UEFA eee xilli ciyaareed walba. Abaalmarinadaan waxaa la bixin doonaa marka la bixinayo abaalmarinta sannadlaha ee Xiddiga Sannadka Qaarada Yurub Ee UEFA oo la bixiyo dhamaadka bisha Agoosto.\nAbaalmarinada cusub ee hoos ku qoran waxaa la bixin doonaa marka la qabanayo isku aadka wareega group-yada Champions League 24ka bisha Agoosto.\nGoolhayihii ugu fiicnaa Champions League xilli ciyaareedkii 2016-17\nDaaficii ugu fiicnaa Champions League xilli ciyaareedkii 2016-17\nXiddigii khadka dhexe ee ugu fiicnaa Champions League xilli ciyaareedkii 2016-17\nWeeraryahankii ugu fiicnaa Champions League xilli ciyaareedkii 2016-17\nAbaalmarinta hoose iyadana waxaa la bixi doonaa marka la qabanayo isku aadka wareega group-yada Europa League 25ka bisha Agoosto:\nXiddigii ugu fiicnaa Europa League xilli ciyaareedkii 2016-17\nSida ay u shaqeyso codeynta\nGudida u codeyneysa abaalmarinadaan waxa ay ka koobnaan doonaan tababarayaasha kooxihii ka qeyb galay wareega group-yada Champions League iyo Europa League ee xilli ciyaareedkii 2016-17 iyo weliba 556 joornaaliiste oo ka socda ururka European Sports Media iyadoo joornaaliiste walba uu matalaya xubnaha xiriirka kubada cagta Yurub. Tababarayaasha looma ogola inay u codeeyaan ciyaartoyda kooxahooda.\nXiddigaha u sharaxan abaalmarinada Champions League iyo abaalmarinta Europa League waxaa la shaacin doonaa 4ta bisha Agoosto. Si la mid ah seddexda ciyaaryahan ee u sharaxan abaalmarinta xiddiga sannadka Uefa ee ragga iyo hablaha.\nAbaalmarinta Madaxweynaha UEFA\nFinally, abaalmarimya Madaxweynaha UEFA ee 2017 waxaa magaalada Monaco lagu gudoon siin doonaa Francesco Totti iyadoo la aqonsanayo waayihii ciyaareed ee cajiibka ah ee soo maray xiddiga Talyaaniga.


Ururka shaqaalaha degmooyinka oo ku hanjabay shaqa ka fariisi - Radio Sweden Somali - Raadiyaha Iswiidhen | Sveriges Radio\nUrurka shaqaalaha degmooyinka oo ku hanjabay shaqa ka fariisi\nLa daabacay måndag 15 april 2013 kl 17.53\nUrurka shaqaalaha degmooyinka iyo gobollada ayaa ku dhawaaqay shaqa ka fariisi. Ururka ayaa soo jeediyay in shaqaalaha xubnaha ka ah kor loogu qaado mushaarooyinka ey qaataan 1 740 koron muddo saddex sannadood ah, waana shuruud uu ku garab-siinayo ururka daladda ee LO, khaasatan shaqaalaha mushaarooyinkoodu ka hooseeyaan 25 000 oo koron bishii.\nShaqa ka fariisigan ayaa lagu tallaab-san doonaa 29-ka bisha abriil, midkaasina oo khuseeyn doona shaqaale gaarsii-san 8 971 ruux.\n"Waxaan dareemeynaa in loo baahan yahey inaan tallaabo ka qaadno iminka. Waa mid salka ku haysa in ururka shaqaalaha degmooyinka oo u badan haween ey ka mudhaarad hooseeyaan xirfadaha ey raggu u badan yihiin ", sida ay qortay Annelie Nordström, hogaamiyaha ururka degmooyinka mar ay faallo ka bixisay.\nTallaabada uu qaatay ururka shaqaalaha ee degmooyinka ayey ku taageereen lix urur shaqaale oo ey ka mid yihiin ururrada Dhismaha - Byggnads, Elektrooniika - Elektrikerförbundet, Ra'sumaalka aan guurin - Fastighets, Ranjiileyaasha - Målarna iyo Seko.


FAALLO: Dhaqaalaha Soomaaliya; Xaqiiqda iyo Rajooyinka Laga Qabo Mustaqbal Wanaagsan | Jubbaland Media Online\nFAALLO: Dhaqaalaha Soomaaliya; Xaqiiqda iyo Rajooyinka Laga Qabo Mustaqbal Wanaagsan\nPosted on April 27, 2016 in Feat, Opinions // 0 Comments\nSoomaaliya ayaa waxay leedahay dhul aad u ballaaran oo ah 639,659km oo isku wareeg ah. Waa dhul aad u ballaaran oo dhaqaale badan laga dhalin karo loona adeegsan karo hawlo dhaqaale oo aad u fara badan.\nSoomaaliya waxaa Alle hibo u siiyay dhul hodan ku ah wax soo saarka beeraha, xoolaha nool oo leh geel, ari iyo lo’ intaba. Soomaaliya waxay sidoo kale leedahay kheyraad fara badan oo dabiici ah. Xeebta Soomaaliya ayaa aad u dheer oo waxaa dheerarkeedu le’eg yahay qiyaas ahaan 3,330km.\nInkasta oo caqabado badan oo dagaalka sokeeye uu keenay ay jiraan hadana Soomaaliya waxay cudud u leedahay inay gacan ka geysato kobaca dhaqaalaha, fursadaha shaqo iyo maciishad wanaagsan oo ay ku naaloodaan muwaadiniinta Soomaaliyeed iyo dadyowga dalalka dariska ah.\nSoomaaliya waxay hadaba leedahay saddex qeybood oo waaweyn oo dhanka waxsoo saarka ah kuwaas oo xoojin kara sarena u qaadi kara dhaqaalaha. Mid waa kalluumeysiga. Sanadkii 1994, Soomaaliya waxay soo saartay 30,000 oo tan oo kalluun ah.\nMustaqbalka dhow gaar ahaan sanadka 2018 ayaa waxaa la filaayaa in Soomaaliya ay soo saari doonto ilaa 100 kun oo tan oo kalluun ah sanadkii. Si kastaba ha ahaatee, waxaa wax soo saarka kalluumeysiga Soomaaliya la gaarsiin karaa ilaa 200 oo kun oo tan sanadkiiba ayadoo sanad waliba laga soo xareyn karo adduun lacageed oo dhan $200, 000.\nQeybta kale waa wax soo saarka beeraha. Labada webi ee waaweyn ee Soomaaliya oo kala ah Jubba iyo Shabeele waxaa aag loogu isticmaali karaa waraabka beeraha. Waxyaabo badan oo ah dalagyo noocyo kala gadisan ah ayaa laga soo saari karaa koofurta iyo bartamaha Soomaaliya iyo weliba qeybo kale oo dalka ah.\nRoobab gaarsiisan 500-600mm ayaa ka da’a koofurta iyo bartamaha Soomaaliya kuwaasoo waxsoo saarka beeraha iyo dhirta aad u anfaca. Wax soo saarka raashinka ayaa aad uga badan kara inta ay u baahan yihiin dadka Soomaaliya inay quutaan oo raashin badan oo Soomaaliya lagu tacbay ayaa dibadaha loo iib geyn karayaa.\nXoolaha Soomaaliya ayaa ah qeybta saddexaad oo wax soo saarka xoolaha nool ayaa lagu qiyaasay inay 40% dhaqaalaha guud ee dalka (GDP) ay kusoo kordhiyaan. Sanadkii 2014 oo qura, ilaa 5m oo xoolo nool ah ayaa laga dhoofiyay Soomaaliya. Waxaa sanadkii kasoo xarooda lacag ka badan $360 milyan iibka xoolaha nool ee Soomaaliya.\nHadii marka saddexdaa qeybood ee dhaqaalaha oo kaliya si wanaagsan loo maareeyo Soomaaliya waxay mar kale noqon kartaa xarun weyn oo ganacsi oo gobolka intiisa kale ka horeysa.\nW/Q: Aaden M Warsame


Host web Tirada Isku daygaAvg. Waqtiga sugaMa qanacsan tahay? Aflagaada\nArvixe 1 6 min 28 sec Awood uma lihin in a gaarsiiyaan shaqaalaha taageerada iyagoo ku sheekeysanaya. Nidaamka ayaa codsaday in aan u diro email ahaan. Eeg sawirka-2 (hoos) oo tixraac ah.\nDot5 Hosting 1 32 sec Sheekada Live live waa markii ugu horeysey ee lala xiriiro. Sidoo kale, xusuusnow in dadka isticmaala è il tuo baahan yihiin inay galaan kahor intaanay helin caawimaada DreamHost taageerida sheekada.\nVai papà 1 15 sec Ka heli karin badhanka wada sheekaysiga tooska ah goobta GoDaddy, laakiin waxay bixiyaan laba lambar oo maxalli ah (Malesia) si a wacaan. Waxaan isku dayay mid ka mid ah lambarada nambarkeygana waxaa laga soo qabtay ilbidhiqsiyo 10. Nasiib darrose, dhibaatooyinkaygu waxay ahaayeen kuwo aan xallin ka dib daqiiqadihii 10 ee taleefanka. Shaqaalaha taakuleynta aad ugama aysan aqoonin wax soo saarkooda; Aakhirkii waan è taagay oo waan soo afjaray taleefanka.\nHostGator 4 4 min Awood uma lihin in a gaarsiiyaan shaqaalaha taageerada iyagoo ku sheekeysanaya. Nidaamka ayaa codsaday in aan u diro email ahaan. Eeg sawirka-4 (hoos) oo tixraac ah.\nWebHostFace 2 25 sec Jawaab degdeg ah, su’aalaheyga waxaa laga jawaabay si xirfad leh. Dhibaatada guud ee guud. Iyadoo la eegayo in WebHostFace ay ku soo dallacayso wax ka yar $ 2 / mese, shirkaddu waxay igu la yaabtay taageerada ay ku nool yihiin nolol fiican.\nMotore WP 2 2 sec Sanduuqa lagu sheekeysto ayaa soo baxaya ka dib marka la eego tirooyinka 3 waxaad ku jirtaa goobta. Waxaan jawaab degdeg ah ka helay sanduuqa lagu sheekeysto, su’aalahaygana waxaa laga jawaabay xirfad ahaan. Xasuusnow, si kastaba ha ahaatee, dadka isticmaala waxay u baahan yihiin inay galaan xisaabtooda WP Motor si yu helaan taageero farsamo.\nMetà ka metà ah xubnaha shaqaalaha ee InMotion Hosting waxay arkeen arrin suurtagal ah oo la xidhiidha xisaabteyda (inaanan ogayn oo uu iska indho-tiray) inta lagu guda jiray fadhigeena wada-xaajooda a kananan.\nWaxaan ku noolahay Malaysia, saacadda GMT + 8. Waqtiga joogtada ah ee xiriirka ah ee tijaabadan waa 2 illaa 5 galabtii, taas oo ah habeenboolka Maraykanka. Uma maleynayo inay tahay cadaalad ah in the filo taageerada tooska ah ee ku noolaanshaha aqalka habeenkii – gaar ahaan haddii aad la macaamilayso shirkadaha martigelinta yar.\nHosting Wixii A2 – Tani waa waxa Lori ii sheegey ka dib markii ay akhristay oo edebtay my post\nWaxaan isticmaalaa A2 Hosting oo marwalba email ayaan u diraa. Waligey Dhibaato Kamaan Helin Inay dib Iigu Soo Laabtaan Daqiiqado Gudahood, Laakiin Waligey Maan Helin Dhibaato ubaahan in Badan Oo Gadaal Iyo Gadaal Ah Waxahana Ahmed Wadahadal Toos Ah, Sidaa Darteed Taasi Wayhadal Ahi.\nImmagine 1: Ma aanan awoodin inaan gaaro taageerada A2 Marti-gelinta iyada oo loo marayo wada-hadalka tooska ah waxaana lagula talinayaa in aan diro emayl bedel ahaan.\nImmagine 2: Ma jirin cid ka jawaabtay codsigeyga sheekeysiga ee B3. Guddiga wada hadalada ayaa weydiiyay emailkayga.\nImmagine 3: BulwarkHost nidaamka sheekeysiga ku noolaanshaha ayaa ahaa xayiraad markii aan soo gaadhay.\nImmagine 4: Dhammaan waaxyaha HostMetro waa markii ugu horeysey ee lala xiriiro.\nWaxaan rajeynayaa in boostadani è faa’iido u leedahay kuwa raadinaya marti-geliye websaydh. Hubso inaad sidoo kale ka fiiriso dib-u-eegista martigelinta mugdi-ahaaneed ee faahfaahin dheeraad ah.\n15 slobodnih načina za povećanje prometa na blogu i stvaranje značajnih odnosa\n25 Hullujen hyvien lauseiden kirjoittamista koskevat säännöt


Madaxweynaha oo dib u dhigay socdaal uu ku tegi lahaa Sweden | Dadweyne – U Adeegaha Dadweynaha\nMadaxweynaha Jamhuuriyadda Federaalka Soomaaliya, Mudane Xasan Sheekh Maxamuud ayaa soo gaabiyey socdaal uu ku joogay dalka Jamhuuriyadda Djibouti, dibna ugu soo laabtay dalka, si uu uga qeyb qaato, una horkaco dadaal dowladda ay dib u eegis ugu sameyneyso xaaladda amniga ee magaalada Muqdisho oo ay dhowaan ka dhaceen weeraro kale oo argagixiso.\nBooqashadan ayaa looga gol lahaa xoojinta xiriirka iyo iskaashiga labada dal.\nSoomaaliya iyo Sweden waxaa ka dhexeeya xiriir qota dheer, siiba dhinacyada horumarinta, dib u dhiska, soo dhoweynta qaxootiga Soomaalida ee Sweden iyo gargaarka aadmiga.\nPrevious: Somali girl held at Dubai Airport with fake documents gets flight home\nNext: Golaha Wasiirrada oo Go’aano Adag ka soo saaray Xoojinta Ammaanka magaalladda Muqdisho.


Faah Faahinm: Ciidamada Dowladda Oo Qaaday Isbaarooyin Yaallay Sh/hoose – Goobjoog News\nCiidamada xoogga dalka Soomaaliya ayaa howlgal ay ka sameeyeen deegaanno kamid ah gobolka Shabellaha Hoose, waxay kuq aadeen Isbaarooyin yaallay deegaanno dhowr ah.\nWar-saxaafadeed kasoo baxay dowladda ayaa sidan u qornaa:-\nDawladda Federaalka ah ee Soomaaliya ayaa qaaday tallaabooyin lagu soo afjarayo Isbaarooyinka sida sharci darrada ah u yaalla wadooyinka muhiimka u ah isku socodka dadka iyo gaadiidka, gaar ahaan gobolka Shabellaha Hoose oo laga qaaday dhowr Isbaaro oo u taaley dad adeegsanaya magacyada Ciidanka, kadib, amarkii Madaxweynaha Jamhuuriyadda Mudane Maxamed C/laahi Farmaajo ee ku aadanaa la dagaalanka Isbaarooyinka Sharci darrada ah.\nAbaanduulaha Ciidanka Xoogga dalka Soomaaliyeed Gen. C/laahi Cali Caanood, ayaa sheegay in la qaaday isbaarooyinkii yaaley wadada dheer ee isku xirta Magaalooyinka Afgooye, Bariire, No 50 iyo deegaano dhowr ah oo ku xeeran, isla markaana la xiray askartii isbaaradu u taaley, xilkiina laga qaaday Saaraakiishii xukuntay askarta isbaarada dhigatay.\n“kadib, amarkii uu bixiyey Madaxweynaha J.F.S Mudane M. C/laahi Farmaajo ee ahaa in la qaado isbaarooyinka, waxaan xirnay 11 askeri oo la qabtay iyagoo isbaaro u taalo. Waxaan cadaynayaa askariga Isbaarada dhigta iyo sarkaalka xukuma in isku mid ay yihiin”. Ayuu yiri Gen. Caanood.\n“Waxaa qaadeynaa howlgallo ballaaran oo lagu furayo wadooyinka, gaar ahaan kuwa yaala deegaanada isku xira Shabellaha Hoose iyo gobolka Bay, sidoo kale waxaa howlgal isna wadooyinka lagu furayo laga sameynayaa deegaanada Jubbooyinka.” Ayuu raaciyey.\nUgu danbeyn, Abaanduulaha Ciidanka Xoogga dalka Soomaaliyeed Gen C/laahi Cali Caanood ayaa tilmaamay in ay xoojinayaan weerarada lagu bartilmaameed-sanayo maleyshiyaadka sharci darada ah ee dhiganaya Isbaarada, gaar ahaan kuwa yaalla meelaha ka fog magaalooyinka.\nSawirro: Dowladda Masar Oo Deeq Raashin Iyo Dawo Ah Ku Wareejisay Dowladda Federaalka


Talyaaniga iyo Liibiya oo wada hadal gaar ah ka yeeshay Arrimo dhowr ah – Radio Dalsan FM 91.5 MHz | Warar Sugan | Somalia News\nWasiirka arrimaha dibadda Talyaaniga iyo dhiggiisa Liibiya ayaa ka wada hadlay xiriirka ka dhexeeya dalalkooda kulan ka dhacay magaalada Rome, sida ay ay sheegtay wasaaradda arrimaha dibadda ee Talyaaniga.\nLuigi Di Maio Wasiirka arrimaha dibedda Talyaaniga iyo Najla Al-Mangoush wasiirka arrimaha dibedda Liibiya ayaa ka wada xaajooday xiriirka laba geesoodka ah waxayna muujiyeen rabitaankooda ah inay sii wadaan xoojinta iskaashiga, iyagoo dib u eegis ku samayn doona dhinacyada ugu muhiimsan ee iskaashiga labada dhinac.\nDi Maio Wasiirka Arrimaha Dibedda Talyaaniga ayaa ku celceliyay sida ay Talyaaniga uga go’an tahay xasilinta dalka Liibiya, waxa uuna tilmaamay muhiimada ay leedahay in lasoo gaba gabeeyo hanaanka doorashada iyo sidoo kale ka bixitaanka dhamaan dagaalyahanada shisheeye iyo calooshood u shaqeystayaasha.\nWuxuu kula taliyay dhammaan dhinacyada Liibiya inay xaqiijiyaan wada-shaqeyn wax ku ool ah oo ay la yeeshaan Stephanie Williams, ku-xigeenka madaxa cusub ee Hawlgalka Taageerada Qaramada Midoobay ee Liibiya (UNSMIL).\nLiibiya ayaa waxaa hareeyay dagaallo sokeeye tan iyo markii xukunka laga tuuray hoggaamiyihii Mucamar Al-Qadaafi sanadkii 2011-kii.\nHowlgal Dad lagu soo qab-qabtay oo laga sameeyay Magaalada Baladweyne


Dowladda Imaaraadka Carabta oo Soomaaliya usoo dirtay markab sida gar-gaar – Bulshoweyn Online | Your Source Of News And Entertainment\nDowladda Imaaraadka Carabta oo Soomaaliya usoo dirtay markab sida gar-gaar\nWaxaa maalintii shalay dalka Imaaraadka Carabta kasoo shiraacday markab sida 4,259 tan oo gargaar ah, kaas oo haatan kusoo wajahan magaalada Berbera ee maamulka Somaliland.\nGargaarka saaran markabkaasi oo ka kooban 3,819 tan oo cunto ah, 356 tan oo biyo ah, 23 tan oo teendhooyin iyo joodariyaal ah iyo 51 tan oo ka kooban dhar, busteyaal iyo qalabka caafimaadka caruurta ah ayaa lagu qiimeeyay lacag gaareysa Dh10,3 million oo lacagta Imaaraadka Carabta ah.\nWaxaa gargaarkaasi laga dejin doonnaa dekedda magaalada Berbera ee maamulka Somaliland, si loogu taageero dadka soo barakacay islamarkaana ay saameeysay macluusha ka jirta dalka Soomaaliya.\nMarkabkaasi ayaa la filayaa in dekedda magaalada Berbera uu soo gaaro horraanta bisha soo socota ee May.\nDhinaca kale, ololahaan ayaa waxaa hoggaaminaya madaxa golaha sare ee hay’adda Bisha Cas ee dalka Imaraadka Carabta Sheekh Xamdaan Bin Zaayid Aala Nahyan iyo Ururada kale ee kheeyriga ah ee dalkaasi ka jira.\nDowladda Imaaraadka Carabta waxay ololahaan cusub ugu magac dartay “For Your Sake Somalia” oo la micno ah “Dartaada Soomaaliyeey”, waxaana taakuleyntaasi iyo ololahaan gar-gaarka ah si wadajir uga qeyb qaadanaya, dowladda Imaaraadka iyo shacabkeeda, ganacsatada soomaalida ah ee ku nool dalkaasi iyo hay’addaha ka shaqeeya arrimaha gar-gaarka.\nHay’adda Qaramada Midoobay ee arrimaha gargaarka u qaabilsan ayaa ku qiyaastay in illaa 6.2 million qof Soomaali ah ay haatan u baahan yihiin gargaar cunto, halka 2.9 million qofne ay yihiin kuwa u baahan in lala gaaro naf bad-baadin deg deg ah.


Muxuu yahay dalabka Daliban u dirtay Turkiga? | Berberanews.com\nHome WARARKA Muxuu yahay dalabka Daliban u dirtay Turkiga?\nMuxuu yahay dalabka Daliban u dirtay Turkiga?\nAnkara (Berberabews) – Kooxda Taalibaan, ayaa weydiisatay Turkiga kaalmo farsamo si ay u maamulaan garoonka diyaaradaha ee Kabul kadib marka ay baxaan ciidamada shisheeye, laakiin Taalibaan ayaa ku adkaysaneysa in milateriga Ankara ay sidoo kale si buuxda uga baxaan Afghanistan dhammaadka bishan August.\nSida laga soo xigtay laba sarkaal oo Turkish ah, codsiga ay shuruuddu ku xidhantahay ee Taalibaan oo imanaya kadib markii ay dib ula wareegtay xukunka Afghanistan 20 sano kadib markii uu dhammaaday duulaankii Mareykanka, ayaa Ankara uga dhigan qaadashada go’aan adag oo ku saabsan inay aqbasho shaqadan halist ah, haddii ayna ciidankeedu Afghanistan sii joogi doonin.\nTurkiga, ayaa qeyb ka ahaa hawlgalka NATO ee Afghanistan, welina waxaa garoonka diyaaradaha ee Kabul ku sugan boqolaal askari, balse saraakiisha ayaa sheegaya inay diyaar u yihiin inay wakhti kooban uga baxaan Afghanistan.\nLaakiin xukuumadda Madaxweyne Erdogan, ayaa hore u sheegtay muddo bilo ah inay joogi karto garoonka haddii laga codsado, waxaana Turkigu uu kaalmo farsamo iyo mid amniba ku taageeray garoonka diyaaradaha kadib markii Taalibaan ay gacanta ku dhigtay dalkaas.\n“Taalibaan waxay codsatay taageero farsamo si ay u maamulaan garoonka diyaaradaha ee Kabul,” ayuu yidhi sarkaal sare oo Turkish ah, isagoo raaciyay “Si kastaba ha ahaatee in Taalibaan ay dalbato in dhammaan ciidamada Turkiga ay baxaan waxay adkayn doontaa hawl kasta oo fulin u baahan”\nMa cadda in Turkigu oggolaan doono inuu bixiyo kaalmo farsamo haddii ayna ciidamadoodu halkaas u joogin si ay u sugaan ammaanka.\nTurkiga, ayaa ammaanay waxa ay ku tilmaameen hadallada dhex-dhexaadka ah ee Taalibaan tan iyo markii ay qabsadeen Kabul, waxayna sheegeen inay u furan tahay inay la shaqeyso marka dowlad cusub la dhiso.\nAfhayeenka Taalibaan Zabihullah Mujahid, ayaa Salaasadii sheegay in kooxdu ay xidhiidh wanaagsan la yeelatay Ankara.\nPrevious articleXisbiga UCID muxu ka yidhi xiisadda Jaamacadda Barwaaqo?\nNext articleCiidammada Somaliland oo mushaharka loo kordhinayo 2022


Waa Kuwee Tobanka Wadan Ee Laga Geysto Kufsiga Ugu Badan Caalamka, Miyey Somalia Ku Jirtaa? – Filimside.net\nKufsiga wuxuu noqday mid ku baaha dunida, waxaana lasoo sheegayaa in qaar ka mid ah wadamada ugu hormarsan dunida ay kaalmaha hore kaga jiraan wadamada ay dadkiisu ku kacaan falalka kufsi ee ugu badan marka lala barbardhigo caalamka intiisa kale.\nDalkeena Somaliya kama mid ahan dalalka kasoo muuqan doona liiskaan, balse waxaa qaaradda Africa marka la yiraahdo kasoo muuqday dalalka Ethiopia iyo South Africa, layaabka ugu weyn ayaana ah in liiskaan lagu arkay wadamada hormaray sida: France, Sweden, USA, UK iyo dalal kale.\nWaa wax layaab ah in dunida maanta in daqiiqad walba caalamka uu kufsi ka dhaco kufsigaaso inta ugu badan loo geesto dumarka sababtoa ah Ragga la kufsada wey iska yar yihiin caalamka.\nDalalka hormarka isku sheega waa meelaha dunida ugu amaanka xun marba hadii kufisga ugu badan uu kadhaco halkaas waxaana ugu wacan nuurka islaamka oo halkaa ku yar halka dalkeena kufsi inkastoo uu kadhaco hadana uu ku yaryahay marka lala bar bardhigo wadamada kale.\nFadlan halkaan hoose kaga bogo 10-ka dal caalamka kufsiga ugu badan ka dhaco waxaana liiskan soo galayaan wadamo badan oo qaarkood ay macquul tahay inaad hader ku nooshahay.\nWaxaa Aqrisay 1,627\nRunta hadii laga hadli lahaa Somaliya 1 aad ayey gali laheyd


Xildhibaan C/laahi Ibraahim Xirsi (Dhugad) oo si xun u dhaleecay Salaadiinta Awdal | AWDAL SULTANAT\nXildhibaan C/laahi Ibraahim Xirsi (Dhugad) oo ka mid ah xildhibaanada Golaha Guurtida Somaliland ayaa ugu baaqay Salaadiinta reer Boorama inay xukuumadda Siilaanyo ay ula shaqeeyaan siddii ay ula shaqayn jireen xukuumaddii ka horaysay ee Madaxweyne Rayaale. Xildhibaan Dhugad ayaa sidoo kale khalad ku tilmaamay in Salaadiinta Boorama ay yidhaahdaan waanu mudaharaadaynaa haddii la badalay taliyihii ciidamada xeebaha galbeedka, waxaanu intaasi ku daray in dawladdii hore ee Daahir Rayaale oo muddo toban sano ah dalka ka talinaysay ay ciidamada iyo masuuliyinta qaranka ay isku bedeli jirtay, balse waxa uu arinta reer Boorama ay ka cabanayaan uu ku tilmaamay inay tahay Baroortu Ceesaanta ka weyn.\nXildhibaan Dhugad waxa uu sidaasi ku sheegay mar uu xalay Shirjaraa’id ay si wada jir ah ugu qabteen isaga iyo Suldaan Yuusuf Maxamed Xiiray Hotel Dalxiis ee magaalada Hargeysa, Ugu horayn Xildhibaan Dhugad oo Shirkaasi jaraa’idna ka hadlay waxa uu yidhi “Haddii aanu nahay xildhibaanadii Guurtida waxaanu maanta arkaynaa khalad dhacaya oo dad ka dhacaya oo dadkii maanta dalka u ahaa Madaxweynaha oo toban sanadood Madaxweynahay ahaa oo imika bishii Afaraad buu sii maqnaa oo ay ka muuqatay barnaamij aan hagaagsanayn oo aad u foolo xun oo aan labadii dawladood ee dalka iskaga danbeeyay mid-na u wanaagsanay Salaadiintan iyo Baarlamaankan siiba cuqaashan odayoogii ayuu ahaa anaguna waxaanu ahayn ragii la shaqayn jiray.\nDaahir Rayaale wuxu xidhi jiray Saladiinta oo aan la odhan jirin Suldaan baad xidhay, wuxuu xidhi jiray kornaylada oo aan la odhan jirin kornayl-buu xidhay, wuxu xidhi jiray cid alaale iyo ciduu doono ninkasta oo magac leh wuu xidhi jiray, wax qabiil ah oo is urursaday oo odhan jiray Suldaan kayagii baad xidhay madaxdayadii baad xidhay oo yidhi Badhasaab kayagii baad xidhay waa waxaan la arag oo aan dhicin. Madaxweynihii doorashada lagaga adkaaday Salaadiinta oo dhan oo isu timid oo wax ka codsatay ayuu odhan jiray idiin yeeli maayo ee iska taga oo laga tagi jiray oo aan wax ceeb ah laga soo daba diri jirin.\nHadaba reer Boorama haddii ay yidhaahdaan nin saajin ah ayaa la badalay oo waanu mudaharaadaynaa oo Somaliland ayaanu ku kacayana maaha saajinka la badalay ee waa cudur calooshooda ku jira, maaha nin la badalay oo askari ah askaribaa la badalay waa Barootu Ceesaanta ka weyn shan iyo sideetan jir-baan ahay oo Somalilnd ayaan intaa joogay ilaa dawladdii hore ee Somalia iyadana waan la shaqaynayay, wali reer Awdal ciddi kamay dhiman askari kama dhiman maaliyadii Maxamed Siyaad Bare iyo tii ka horeysay tan dhalatay maaliyadeedii wixii oo maaliyad ahaa ayaa meesha ku degay, xoolahaa badan iyo nabadgalyadaa badan ee aan reer Awdal balaayaba arag ayaa maanta qaylo keenaya oo waxay leeyihiin waar kaligayo Somaali ka hadhi mayno halkay Soomaali martay ha nala mariyo oo hana la laayo oo waxay raadsanayaa halkay Somaali martay, waxaan leeyahay niman yahaw walalayaal maanta waxaad ku cabataan ma aragno waxaanu leenahay maanta waxa ala iyo waxaad sheegataan garan mayno saajin baa la badalay boroortu ceesanta ka weyn saajinka la badalay haddii uu weyn yahay mid aad ilmaadeer tihiin uunbaa lagu badalay Somaali kale ba laguuma keenin meel kale lagaagama keenin maalinkaa maanta ah ee ayanu joognana dawladdii aad idinku gacanta ku hayseen ee aan waxba la idiin odhan jirin saddex bilood bay sii maqnayd miydaan afartan baxa la sugayn, ha ahaato tan madaxweyne-ku xigeen baad leedihiin inuu dhaxlana waa laga yaabaa, waxaanu idiin leenahay maanta waxaanu idiin ka baryaynaa inaad dalka xaal siisaan in aad ka noqotaan arintaa maanta aad ku joogtaan ee foosha xun inaad ka noqotaan ayaanu idinka baryaynaa”.\nIntaa ka dib waxa isaguna halkaasi ka hadlay Suldaan Yuusuf Muxumed Xiiray, kaas oo sheegay in salaadiin ahaan ay la shaqaynayeen isla markaana ay difaacayeen xukuumaddii Rayaaale sideedii sano ee ay xilka hayeen, loogana baahan yahay Salaadiinta Boorama inay la shaqeeyaan xukuumadda Siilaanyo.\nSuldaan Yuusuf Muxumed Xiiray oo halkaasi ka hadlayna waxa uu yidhi “Horta Saladiintu waa heer qaran qarankay matalaan, anagu qaran baanu nahay marka kowaad dawladan Somaliland marxaalado badan bay soo martay meel dheer baynu ka soo bilawnay. Horta dalka waxa inagaga tagey C/raxamaan Axmed Cali (Tuur) ilaahay ha u naxariiste, Maxamed Xaji Ibraahim Cigaal, Daahir Rayaale Kaahin intaas oo madaxweyene ayaa isbadashay waxaana keentay Dimuquraadiyada, nidaamka iyo qaabka ay maalin-ba marayso heerka ay marayso aan marayno, anagu intaa-ba Suldaan baanu u ahayn intaa markaan ka gudbo, waxaan doonaya Saladiintan reer Boorama ee hadashay laba Suldaan oo qiimo badan weeye Saladiintuna dhaqan iyo karaamo ayey leedahay cay ma gayaan aflagaadona ma gayaan, laakiin waxaan doonayaa marxaalada Saladiinta marxalada bay Saladiintu leedahay siyaasigu marxaladbu leeyahay xildhibaanku marxalada bu leeyahay caaqilku maxralada buu leehay odayaasha dhaqanku marxalad bay leeyihiin, horta dee inay u soo horeeyan bay leedahay afar kalmadood oo koob kooban ayaa odhanayaa. Anigu Saladiin ahaan xaqiiqda marka loo dhabo galo markaan dariiqa marayo waxa layigu yidhaahda waa Suldaankii dawladdii hore taageeri jiray qofku inuu hadalkiisa la badheedhaa wanaagsan cay badan-baa iga soo gaadhay waa guul wade UDUB-buu u shaqeeyaa aflagaado badan- baa iga soo gaadhay uu maan shaqaynay anugu UDUB shakhsi ahaan laakiin waxaan u shaqaynayay qaranka in nabadagalyo lagu wada noolado beelaha reer Somaliland-na gacmaha is qabsadaan inay wada socdaan inay wada noolaadaan, afar iyo toban sano ayaa Gobolka Awdal madaxweynuhu ka soo jeeday oo aan ku ilaalinaynay oo aan gaadh kagaga haynay laba eray waa nusqaan waxaan leeyahay Gobalku Somalinad xaal ha siiyo. Erayga kowaad waxa weeyaan isagoo madaxweyne Rayaale ka sii maqnaa laba cisho madaxtooyada oo waxay la soo baxeen calankii buluuga ahaa ee Somalia oo ay ku mudaharadeen Somaliland nusqaan bay ku tahay Somaliland-na kama gayaan taa waxaan leeyahay xaal ha ka siiyeen ummada reer Somalind. Ta labaad waxa weeyan dawladan waa la doortay shacbibaa doortay si fiica-baa loo doortay maamul-baa la badalay madaxweynihii dalka joogay-baa ka tagey wasiiradii ayaa la badalay, Badhasabadii ayaa la badalay, guddoomiyayaashii ayaa la badalay ummadii oo dhan ayaa la badalay in nin masuul ah oo taliye ah oo la badalay in Salaadiin dhami ay ka hadasho waxaan leeyahay haka noqdaan Saladiinta eraygaa anagu beeshan aan ka soo jeedo Suldaan Xiiray ahaan ee bariga Hargeysa waxa laga badalay sagaal wasiir iskadaa kuwa kale hadaan maalintii shir jaraa’id qabto oo aan idhaahdo siddee loo badalayaa sagaalka wasiir Somaliland waxa weeyan si kale ayey u arki la hayd artintaa waxaan leeyahay Salaadintu haka naqoto dawladana ha lala shaqeeyo laba bilood bay taagnayd oo curdun weeye hala kobciyo si wanaag-sana ha loola shaqeeyo meel aynu u kacnaana ma jirto maamulkana madaxweynaha ha loo daayo isagaa u madaxbanaane shacabka reer Somalind waxaan u soo jeedinaya ciidamada amaanka-na halala shaqeeyo dalkana waa curdin ummada oo dhan ayaa in eegaysa shacabka-na waxan leeyahay nabada halag wada shaqeeyo Saladiintana waxaan leeyahay waar siddeed sanadood ayaan difaacaynay in Rayaale oo aan gaadh ka haynay oo la shaqaynaynay oo aanu toosinaynay waxaan idiin leeyahay maamul ayaa la badalay maamulka joogana halala shaqeeyo\n« Daawo Saladiinta reer Awdal oo digniin culus siiyey dawlada Axmed Silaanyo iyo Gaboose oo wajigabax kala kulmay\nXildhibaan Axmed Barkhad Obsiiye oo ka mid ah xildhibaanada golaha Baarlamaanka ee ka soo jeeda gobolka Awdal ayaa si adag uga jawaabay hadal ka soo yeedhay xildhibaan C/laahi Ibraahim Xirsi (Dhugad) oo katirsan golaha guurtida »\nMa isbadal siyaasadeed baa ka soo fool leh deegaanka Soomaalida Itoobiya?\nDilal qorsheysan oo lasoo duubay iyaga oo laga fulinayo Muqdisho\nKenya, Uganda iyo Tanzania oo isu bahaytstay 'ololaha ka dhan ah wararka beebn abuurka ah'


Dad Soomaali ah oo lagu dilay Rabshado Diridhabe ku dhex-maray Soomaalida iyo Oromada Itoobiya | Aftahan News\nDad Soomaali ah oo lagu dilay Rabshado Diridhabe ku dhex-maray Soomaalida iyo Oromada Itoobiya\nDiridhabe(aftahannews):- Ugu yaraan saddex qof oo Soomaali ah, ayaa lagu dilay magaalada Diridhabe ee dalka Itoobiya, ka dib markii ay ka dhaceen halkaas, rabshado u dhaxeeyay Soomaalida iyo Oromada oo habeenimadii xalay illaa maanta galinkii hore ka socday Xaafadaha Lagahare, Sheekh Xabiib iyo agagaarka Suuqa wayn ee Ashawa ee isla magaaladaas, sida ay warbaahinta Soomaalida iyo ta Itoobiya-ba ku warrantay.\nDIRIDHABA OO RABSHADO DAD KU DHINTAY KA DHACEEN\nGalinkii hore ee axaddii maanta, ayaa waxaa la soo buux dhaafiyay goobihii ay rabshadu ka dhacaysay Ciidanka Militariga waxayna xidheen guud ahaan waddooyinkii xaafadahaas sidoo kale waxay xidheen Suuqii waynaa ee Ashawa. Hase-yeeshee, lama oga waxa dhaliyay rabshadahan, balse waxaa ku dhaawacmay 3 qof oo Soomaali ah.\nGuud ahaan Soomaalida deggan magaalada Diridhabe ayay cabsi soo wajahday iyadoo Booliska magaaladu markay dhibaato dhacdo ay Soomaalida un garaacaan oo ay dhib badan u gaystaan. Rabshadahan ayaa ku soo hagaagaya xilli magaalada ay joogeen madaxda degaanada bariga Itoobiya oo shir dhanka Nabadgalyada ah halkaas uga socday.\nMagaalada Diridhaba, ayaa saacaddan ah mid deggan, inkastoo aan la isku halayn karin degganaanshahaas. Waloow ciidan fara badani ay joogaan xaafadihii ay wax ka dhaceen, haddana laguma kalsoonaan karo oo lama garan karo inay wax dambe dhici iyo goorta ay dhici karaan, balse weli cabsidu way jirtaa.


Fil:Coat of arms of Croatia.svg - Wikivoyage\nKolinda Grabar-Kitarović ( hadlay sidii [ɡrǎbar kitǎːroʋitɕ] ( Dhagyso ) , waxay dhalatay 29 April 1968) waa haweenay siyaasi reer Croatia iyo diblomaasi ayaa ah 4-tii iyo hadda Madaxweynaha Croatia tan iyo 2015.Waxay ku haweenaydii ugu horraysay ee loo soo doorto xafiiska tan doorashooyinkii xisbiyada badan ee ugu horreeyay 1990kii Kolinda Grabar-Kitarović (rođena 29. aprila 1968)  jeste hrvatska političarka, diplomata i 4. po redu predsjednica Hrvatske od februara 2015. do februara 2020. godine. Od 2011.\nKolinda Grabar-Kitarović (f. 29. apríl 1968) er króatískur stjórnmálamaður og erindreki sem var fjórði forseti Króatíu, í embætti frá árinu 2015 til ársins 2020. Kolinda Grabar-Kitarović ( hadlay sidii [ɡrǎbar kitǎːroʋitɕ] ( Dhagyso ) , waxay dhalatay 29 April 1968) waa haweenay siyaasi reer Croatia iyo diblomaasi ayaa ah 4-tii iyo hadda Madaxweynaha Croatia tan iyo 2015.\nźródło: https://pl.wikipedia.org/wiki/Alexander_Van_der_Bellen. Facebook Twitter Share Kolinda Grabar-Kitarović. chorwacka polityk i dyplomata.\nFrankrike - Kroatien Finalen 15/7 - Sidan 17 - Flashback Forum\n(minhtuw sa kawas tay 1968) mrhuw Croatia ta’ misuw hya’ ga Kolinda Grabar-Kitarović, aring ryax tay 19 squ byacing tay 2 sa kawas 2015 lga, musa’ spazyang balay ms’rux kya la.. cinkhulan sa knita’ sa brbiru’ List of current heads of state and government Kolinda Grabar-Kitarović hrvatska je političarka i diplomatkinja, bivša predsjednica Republike Hrvatske , te bivša ministrica vanjskih poslova i europskih integracija od 2005. do početka 2008. godine. Kolinda Grabar-Kitarović (pron. [kȏlǐndǎ gr̩abâr̩ kitǎːr̩oʋit͡ɕ]; Rijeka, 29 d'abril de 1968) es una politiciana croata.Aprèp las eleccions de l'11 de genièr de 2015 que ganhèt amb l'Union Democratica Croata, venguèt presidenta de Croàcia a partir del 18 de febrièr del meteis an, çò que ne fa la primièra femna a ocupar la foncion presidenciala dins l'istòria del país. Kolinda Grabar-Kitarović (pronounced [ɡrǎbar kitǎːroʋitɕ] ; born 29 April 1968) is a Croatian politician and diplomat who served as President of Croatia from 2015 to 2020.\nKolinda Grabar-Kitarović (sinh ngày 29 tháng 4 năm 1968) là một chính trị gia người Croatia.Ngày 11 tháng 1 năm 2015, bà đã giành thắng lợi trong cuộc bầu cử tổng thống ở Croatia và trở thành nữ tổng thống đầu tiên của Croatia. Trước đó, từ năm 2011 đến năm 2014, bà từng là Phó tổng thư ký phụ trách ngoại giao công Kolinda Grabar-Kitarović (pronounced [ɡrǎbar kitǎːroʋitɕ] (); born 29 April 1968) is a Croatian politician and diplomat who served as President of Croatia from 2015 to 2020. She was the first woman to be elected to the office since the first multi-party elections in 1990 and independence from Yugoslavia in 1991. At 46 years of age, she also became the youngest person to assume the Kolinda Grabar-Kitarović (født 28.\nTihomir Orešković (1966–), 2015, 22 januari 2016, 19 oktober 2016, 271 dagar, Självständig, Orešković, HDZ • https://en.m.wikipedia.org/wiki/Liechtenstein–Switzerland_relations https://imgur.com/POPdzNA.jpg The president of Croatia, Kolinda Grabar-Kitarović.\nVan 2011–2014 het sy as Assistent-sekretaris-generaal van Openbare Diplomasie by NAVO gedien, onder sekretarisse Anders Fogh Rasmussen en Jens Stoltenberg. Kolinda Grabar-Kitarović.\nStranice Za Dejt, Filippinska kvinnor\nlīdz 1997 Kolinda Grabar-Kitarović es un politico de Croatia.Ella nascet li 29-im de april 1968 in Rijeka.Kolinda Grabar-Kitarović esset electet quam presidente de Croatia li 11 januar 2015 quam candidate del Croat Democratic Comunitá.Ella es li unesim fémina qui esset electet quam presidente de Croatia. Kolinda GRABAR-KITAROVIĆ (kȏlǐndǎ gr̩abâr̩ kitǎːr̩oʋit͡ɕ; naskiĝis la 29-an de aprilo 1968 en Rijeko) estas kroata diplomato kaj politikisto. Post ŝia venko en 2015 dum la kroata prezidenta balotado, ŝi fariĝis la 4-a prezidento de Kroatio la 19-an de februaro 2015. Ŝi estas la unua virino kun la … Kolinda Grabar-Kitarović, Zagreb, Croatia.


Safarkii aan kusoo maray caalamka iyo waxyaabihii cajiibka ahaa ee aan kusoo arkay! • Oodweynenews.com Oodweyne News Somali News | Oodweynenews.com Oodweyne News Somali News\nDecember 4, 2018 | Published by: magaalo\nNin aan dhul marin dhaayo malaha e, balwaddeydu waa safarka iyo dalxiiska. Sidii Ibnu-Baduudah ayaan ku soo wareegay shanta qaaradood ee caalamka, waxaan tegay magaalooyinka dunida ugu caansan, waxaana la soo noolaaday xadaaradaha kala duwan ee bulshooyinka, waana sababta aan u jecleystay in aan qormadaan kugula wadaago waxyaabihii iigu cajiibsanaa ee aan safarkeyga kusoo arkay.\nWaxaan ka baxay Muqdisho, waxaana tegay magaalada Kigaali ee dalka Rwanda. Markaad eegto horumarka iyo muuqaalka Kigaali, caqligaadu wuu diidayaa in ay labaatan sano ka hor ku jireen dagaallo-sokeeye, ayna saddex bilood gudahood isaga dileen dad ku dhow hal milyan. Rwanda waxay tusaale nool u tahay in uu dal walba ka kaban karo dhibaato kaste, haddii uu helo hoggaan fiican oo samatabixiya.\nWaxaan booqday magaalada Al-Aqsar(Luxor) ee dalka Masar oo aheed caasimaddii Boqortooyadii Fircooniga. Magaalada waxaa weli ku dambeeya raadkii Fircooniyiinta, oo ku xusuusinaya Fircoon oo Rabbinimo sheegtay, Nabi Muuse oo uga digaya, iyo hardankii adkaa ee dhexmaray, waxayna kuu tusaaleyneysaa masiirka Diktaytar kaste oo u awood sheegta shacabkiisa, iskuna taago Allihii abuuray.\nWaxaan tegay magaalada barakeysan ee Makah. Muuqaalkeedii iigu cajiibsanaa wuxuu ahaa maalinkii carafo. Dhowr milyan oo xujeey ah ayaa Buurta isugu timid. Gacmaha ayay isdhaafsanayeen iyagoo isi salaamaya, waxaana ka muuqday isjaceyl walaaltinnimo. Ma kala garan kartid jinsiyadahooda oo waxay ku wada labisanyihiin dhar cadcad, waxayna ku wada hadlayaan carabi jajab ah, mid kastena wuxuu dareemayaa in uu Alle toos ugu xiranyahay oo uu ka mid yahay martidiisa.\nWaxaan tegay magaalada Istanbuul oo aheyd saldhigga boqortooyaddii Cusmaaniyiinta ahna halka ay iska galaan xadaaradda galbeedka iyo tan bariga, waxaana booqday goobo taariikhi ah sida qasrigii dowladdii Cusmaaniyiinta, Hagia Sophia iyo Masjidka Suldaan Axmad.\nWaxaan u dalxiisay magaalada taariikhiga ah ee Qarnaadah oo aheyd caasimadda boqortooyadii Andalus iyo magaalada Ishbiiliya oo aheyd Taajkii boqortooyada, labada magaalo hadda waa la asal-dooriyay, balse markaad dhex mareyso waxaad xusuus kula noolaaneysaa Boqortooyadii Andalus, sababihii burburiyay iyo waaqica qaraar ee muslimiintu ka dhaxleen burburkeeda.\nWaxaan tegay magaalada Paris oo saldhig u ah xadaaradda Faransiiska. Sirta ka dambeyso quruxda magaalada waa waddada Avenue-des Champs-Elysees oo ah waddo lagu qurxiyay nalal cajiib ah, ayna ku teedsanyihiin geedo qurux badan, dukaammo, hoteello iyo maqaayado caalami ah. Intii aan joogay Faransiiska waxaan u dalxiisay Jasiiradda Mont-Saint-Michel oo ay ku taallo Buur ka mid ah kuwa ugu quruxsan caalamka. Jasiiraddaan oo xeebta ka fog hal Kiiloowmitir waxaa ku nool 44 qof kaliya, waxaysa sanad kaste marti-gelisaa saddex milyan oo dalxiiseyaal ah.\nWaxaan tegay magaalada Fiyeena ee dalka Austria oo hooyo u ah aqoonyahanno, qorayaal iyo abwaanada ugu miizaanka badan taariikhda Yurub. Intii aan joogay Fiyeena waxan booqday guriga ay Fiyeena ka deganeed Amiina Al-Muftii oo aheed Basaasaddii carbeed ee sirdoonka Yuhuudda ugu caansaneyd.\nWaxan tegay Denmark, waxaana galay maktabadda Dokk1 ee magaalada Aarhus oo ah maktabad dadweyne oo ay yaallaan in ka badan 220,000 oo buug. Maktabadda waxaa xiiso gooni ah usii yeelaya in ay qarka u saarantahay wabiga Aarhus. Waxaa taas iiga cajiibsaned maktabad Aadane ah(Human Library) oo ku taallay maagalada Copenhagen, halkudhiggeeduna ahaa “Buug ha aqrisan, ee qof aqriso” waxaana dhoobnaa dad khubaro ah oo wax u sharxaya dad u yimid in ay iyaga akhristaan.\nWaxaan booqday magaalada Tromso ee dalka Norway. Xilliga xagaaga oo aan ku beegmay magaalada qorraxdu kama dhicin laba bilood oo xiriir ah, waxayna muslimiintu su’aalo iska weydiinayeen sidii ay u Soomayaan. Intii aan joogay Norway waxaan ku indha-doogsaday iftiinka Aurora oo ah iftiin dabiici ah oo uu cirku yeelanayo isku dhafka midabbo qurux badan oo isugu jira Cagaar, Madoow, Dahabi, Jaalle, Basali, Gaduud iyo Buluug.\nSafarkeyga waxaan tegay magaalada London, waxaana booqday madxafyada caanka ah, Tower of London, Tower Bridge, London Eye, qasriga Buckingham, Beeraha dalxiiska, iyo saacadda Big Ben oo summad u ah Waqtiga Adduunka. Intii aan Ingiriiska joogay waxaan galay maktabadda Birmingham. Waa maktabad mucjiso ah, qaab-dhismeedkeeda gudaha ah ayaadba ku mashquuleysaa inta aadan gaarin 400,000 oo buugaag ah oo maktabadda taallo.\nMeelihii ugu quruxda badnaa ee aan tegay waxaa ka mid ah maagalada Sydney ee dalka Australia, oo ah xarun ganacsi, dhaqaalo iyo ilbaxnimo. Magaalada waxaa ku hareereysan Wabiyo, beeraha qaranka, beerta Cinabka, Matxafka qaranka ee Badda, iyo xeebta Bondi ee leh carro quruxsan oo leh midab dahabi ah.\nSocdaalkeyga waxaan ku tegay magaalada Kuala-Lumpur ee dalka Malaysiya. Waa caasimad faqri aheyd oo isu bedeshay magaalo warshadeed leh suuqyo casri ah iyo dhismooyin dhaadheer ay ugu horreeyaan Petronas Twin Towers am KLCC, oo ah dhismoyaal mataano ah oo ku yaalla faras-magaalaha, uuna kiiba ka koobanyahay 88-dabaq, waxayna mataanahaani leeyihiin buundo-cireed la isaga kala goosho. Dalxiiskii daarahaan kadib, waxaan kasoo dukaameystay daarta Suria KLCC oo jaar la ah mataanahan, ayna ku yaallaan Matxafyo, shirkado, Supermarketyo iyo Maqaayado caalami ah.\nSiddeedii galabnimo ayaan tagay waddada Jalan-Alor oo ay isku ciriiriniyaan macaamiil halkaas u timid in ay ka cunteeyaan maqaayado ku teedsan waddada oo iibiya cuntooyinka badda ee ugu caansan Aasiya. Galabkaas waxaan cagta soo mariyay Beera Ubaxyada, Beerta Xayawaanadda iyo Beerta Balambaalista, waxaana dalxiiskeygii Kuala Lampur kusoo afjaray Beerta Shimbiraha oo ay ku noolyihiin boqolaal nuuc oo shimbiro ah.\nMaalinkii xigtay ayaan safar dhulka ah ku galay Singabuur oo ah magaalo cajiib ah. Intii aan Singabuur joogay wuxuu qalbigeygu ka maseyrsanaa in Soomaaliya iyo Singabuur oo iyagoo faqri ah xuriyadda kala qaatay 1960 iyo 1960 ay maanta Soomaaliya ku jirto caalamka saddexaad, halka ay Singabuur hogaamineyso caalamka horumaray, ayna tahay xarunta saddexaad ee dhaqaalaha Adduunka. Caqligeyguna wuxuu isweydiinayay sababta Sangabuur oo nus qarni ka hor aheed magaalo qashin-qub ah ay xowligaan ugu horumartay, waxaanse xusuustay in Singabuur maanta loo yaqaanno “magaalada ganaaxa”, oo ciqaab la dul dhigayo qof kaste oo dhaqan-xumo ku kaca, oo xitaa qofkii xanjo lagu arko waxaa lagu ganaaxayaa $5,500 ama xasbi hal sano ah, maadaama ay xanjadu wax u dhibeyso bilicda magaalada. Digniinnada ganaaxa ah ee meel kaste ku dheggan waxay kuu sheegayaan in quruxda Sangabuur aan baryo lagu keenin, aysa ka dhalatay sharci loo simanyahay oo helay awood dhaqan-gelisa; iyo maal-gashi lagu sameeyay maskaxda muwaadiniinta.\nWaxaan tegay magaalada Beijing ee dalka Shiinaha, waxaan booqday meelaha taariikhiga ah sida derbiga weyn ee sumadda u ah shiinaha. Waxaan booqday waddada Nanjing ee magaalda Shanghai oo ah waddada ugu dheer caalamka ee laga dukaameysto, ayna xarumo ku leeyihiin dukaammada, hoteellada iyo maqaayadaha Shiinaha iyo Aasiyaba ugu caansan, ayna maalinkii soo booqdaan ku dhowaad hal milyan oo qof. Intii aan Shiinaha joogay waxaan galay Maktabadda Zhangshuge ee magaalada Yangzhou. Waa maktabad cajiib ah oo Reflectionka kasoo laabanayo buugaagta ee dhulka ku dhacayo uu kuu sawirayo in aad ku dhex lugeyneyso webi buugaag ah.\nSocdaalkeygii Kooriyada-waqooyi dalxiis ma aheyn ee wuxuu ahaa booqasho aan ugu tegay dad ku jira xasbi dowladed. Shacabkaasi waxay dulmaneyaal u yihiin nidaamka diktaytarka ah ee Kim Jong-un. Muwaadinku dalka kama bixi karo amar la’aan, Taleefan dibadda kama wici karo mana lagasoo wici karo, Kumbiyuutarna ma iibsan karo isaga oo aan ogolaansho ka helin Boliiska. Shacabka dalkaas oo ku dhow 26-milyan waa ka mamnuuc Internetku, waxaase isticmaalo dad ka yar Kun qof oo ah madaxda dowladda, xitaa shaqaalaha riyadka looma ogola.\nDalkii iigu saameynta badnaa safarketga wuxuu ahaa Jabaan, oo aan kusoo arkay wax badan oo ay igu adagtahay in aan qoraal ku cabbiro. Reer Jabaan waxay cunaan wax kaste, waxayna caabudaan wax walba, laakin aqoonta, akhlaaqda, dadnimada iyo insaaniyadda way uga horeeyaan caalamka kale, oo waxaad maleyneysaa in ay sii marayaan 2050-ka.\nMaalin Isniin ah oo ay saacaddu aheed 07:00 aroornimo ayaan diyaarsad uga safaray magaalada Tokyo ee dalka Jabaan, waxaan hawada kusii jirnay 8-saacadood, waxaana 4:30 galabnimo ee maalinkii Axadda ee maalinkaas ka horreeysay ka degnay garoonka magaalada Honolulu ee gobolka Hawai ee dalka Mareykanka!! BAL ISWEYDII SABABTA!!\nSafarkeyga kahor, caloosha ayaa i huri jirtay markaan arko carruur guryo la’aan ah oo ku hurdeysa derbiyada Muqdisho, waxaysa dadkaasi caadi ila noqdeen markaan tegay magaalada New-York ee Mareykanka, oo ay ku noolyihiin in ka badan 73,000 oo guryo la’aan ah. New-York waxaa ka sii daran magaalada Manila ee caasimadda Filibbiin oo 26% dadka ku nool ay yihiin derbijiif aan guryo laheyn, balse Waligeey kuma fikirn in ay jirto meel Muqdisho ka amni xun, waxaanse tegay magaalada Detroit ee dalka mareykanka. Labo ka mid ah boqolkii qof ee magaaladaas ku nool waxaa lagula kacay dil, dhac ama kufsi, waxaana caadi ka ah in maalin kaste agtaada lagu dilo tobaneeye qof, waxaase kasii daran magaalada Rio-de-Janeiro ee dalka Braziil oo ay adagtahay in aad bannaanka ulasoo baxdo Moobeelkada.\nIntii aan Mareykanka joogay waxaan booqday magaalada Silicon-Valley oo ah xarunta Tiknoolojiyadda caalamka, oo saldhig u ah shirkadaha dunida ku beddelay halabuurkooda Tiknoolajiyadeed sida Microsoft, Apple, Google, Facebook, Twitter iyo boqolaal kale.\nWaxaan rajeynayaa in aad igula raaxeysatay safarkaan oo aanan ku xusin meelo badan oo tegay, oo ay ka mid tahay Buundada Capilano ee dalka Canada oo ah halka aan taaganahay sawirka hoose, loona yaqaanno Buundada iloowshaha, maadaama ay ku hilmaamsiineyso wax kaste oo aad xusuusneyd. Gunaanadkii, waxaa ii dhiman in aan kuu sheego in aanan waligeey dibadda u safrin oo aanan ka bixin Soomaaliya, waayo waxaan heystaa Baasaboor Soomaali ah oo aanan ku mari karin caalamka oo idil, waxaanse heystaa Buug iyo Internet oo ah Baasaboor caalami ah oo aan aqoonsaneyn xuduudaha, safaaraduhuna aysan diidi karin, una baahneyn in Fiiso la iigu dhufto, aana ku mari karo dalalka caalamka aniga oo joogo gurigeyda iyo dalkeyga hooyo.\nW.Q:- Xuseen Sabriye


Dumarka Qatar oo qalinkooda kula dagaalamaya go’doominta - BBC News Somali\nImage caption Sheekha Hinda waa haweenay 33 jir ah oo la dhalatay boqorka Qatar.\nInkastoo ay socdaan dadaalada dublamaasiyadeed ee lagu xalinayo khilaafka khaliijka, haddane dumarka dalka Qatar ayaa la sheegay in aqoontooda ay kula dagaalamayaan saamaynta ay yeelatay go'doominta lagu sameeyay dalkooda.\nTusaale ahaan, gabar ka mid ah qoyska boqortooyada Qatar oo lagu magacaabo Sheekha Hinda ayaa ku sugan magaalada London ee UK, halkaas oo ay ka jeedinayso khudbado la xiriira wanaagga dalkeeda, horumarka uu sameeyay, iyo waxyaabaha uu hiigsanayo, waxayna doonaysaa in ay meesha ka baxaan afkaaraha qaar ee laga qabo.\nFikradaha laga qabo waxaa ka mid ah arrimaha ku saabsan xuquuqaha dumarka, sidaas darteed markii la weeydiiyay aragtideeda ku aadan dumarka Sucuudiga ee loo fasaxay wadista gawaarida, hadalkaba dhexda umaysan dhigin, jawaabtan ayayna toos u abaartay.\n"Waxaan leeyahay labo canug oo xanuunka neefta qaba, haddii saqdhexe lagu soo boodo oo aan u baahdo in aan isbitaal geeyo, ninkaygana safar shaqo ku maqanyahay, markaas waxaan ka hadlayno waa badbaado", ayay tiri iyada oo intaas ku dartay in ay soo dhaweynayso go'aanka dumarka Sucuudiga loogu fasaxay in ay baabuurta kaxeystaan.\nLahaanshaha sawirka ADRIAN HADDAD\nImage caption Ardayda Qatar boqolkiiba 60% waa dumar\nMarkii go'doominta la saaray dalkeeda ka dib, waxa ay hormuud ka noqotay dadaallo lagu doonayo in adduunka intiisa kale lagu tuso wanaagga Qatar.\n"Markii aan Maraykanka joogay waxaa la'igu oran jirey, 'waxaan u maleynaa in aad teendhooyin ku nooshihiin", ayay tiri Sheekh Hinda oo sheegtay in aragti qaldan laga qabo dunida Carabta.\n"Waa laga yaabaa in aan xagga dhaqanka iyo hiddaha uga duwanahay dadka kale, balse ma jirto kala duwanaansho kale, dhammaanteen waxaan rabnaa muwaadiniin aqoon leh, iyo in qofkasta dalkiisa ka helo fursado" ayay tiri.\nImage caption Qatar ayaa samaysay maalgashi xooggan oo xagga waxbarashada ah, 8 jaamacadood oo caalami ah iyo 2 maxali ah\nWaxbarashada Qatar waxay tahay muhiimadda koowaad, waxayna dhisteen 8 jaamacadood oo caalami ah iyo labo maxali ah.\nSheekh Hinda waxay madax ka tahay Qatar Foundation oo ah hay'adda u xilsaaran maalgalinta waxbarasho, taas oo la asaasay 20 sano ka hor.\nWaa arrin adag in la gaaro qorshaha fog Qatar oo ah in ay noqoto dal leh dad aqoontoodu sarayso, kuwaas oo diyaar u ah in ay wajahaan mustaqbalka marka ay dhammaadaan keydadka gaaska iyo shidaalka.\nBalse waxbarashada waa mid horseedi karta in dadka is weeydiiyaan heerka dimoqoraadiyadda, markii arrintaas wax laga weeydiiyayna waxa ay tiri "Waan hubaa in doodahaas ay haddaba jiraan".\n"Balse dimoqoraadiyada waxay tahay arrin dhinacyo badan loo fasiran karo oo micno badan leh," ayay sheegtay Sheekh Hinda.\nMar wax laga weeydiiyay waxbarashada dumarka ayay sheegtay in boqolkiiba 60% ardayda gudaha Qatar ay yihiin haween.\nImage caption Qatar waxa ay doonaysaa in ay isku filnaansho gaarto marka kaydka shidaalka uu dhammaado\nWaxayna qeyb ka tahay jiilka cusub ee qoyska boqortooyada Qatar oo doonaya in yool cusub ay ka gaaraan mustaqbalka.\nYoolka waxaa ka mid ah, in maalgelin badan lagu sameeyo dhanka waxbarashada, iyo siyaabo kala duwan lagu dhiirogaliyo dadka taajiriinta ah ee Qatar ee iyagu aanan soo arkin wax dhibaato nololeed.\nAwoodda dadban ee Qatar ayaa ah mid aad u saraysa, marka laga tago in ay martigalinayaan koobka adduunka, hadana waxay hormuud ka tahay dalalka bixiya deeqaha waxbarasho.\nSheekh Hinda ayaa tiri "Islaamku ma qabo in aad sheegto haddii aad wax sadaqaysato" iyada oo ka hadlaysa mashaariicda badan ee daafaha adduunka ka fuliyaan.\nLahaanshaha sawirka EDUCATION ABOVE ALL\nImage caption Qatar waxa ay bixisaa deeq waxbarasho, kuwani waa arday qaxooti ku ah Lubnaan


Sweden oo wajahaysa khilaf siyaasadeed oo cusub - Radio Sweden Somali - Raadiyaha Iswiidhen | Sveriges Radio\nPartiledardebatt i Studio Ett.\nSweden oo wajahaysa khilaf siyaasadeed oo cusub\nLa daabacay måndag 12 oktober 2015 kl 13.00\nDhamaadkii todobadkan waxaa gebi ahaanba burburay heshiiskii december ee u dhaxeeyey xisbiyada xukumadda iyo kuwo mucaaradka.\nJimcahii kulan weynaha sannadlaha ee xisbiga Kristendemokraterna (KD) ayaa lagu go'aamiyay in xisbigu uu ka baxay heshiiskan, xisbiyada kalena ee alliansen waxay ku iyana dhawaaqeen in ay ka baxeen heshiiska DÖ.\nSu’aalsha weyn ee hadda taagan ayaa ah sida ay xukumadda ugu suurtoobeyso meelmarinta miisaaniyadeeda, iyadoo xukumadda waddanka ka arramisa aysan aqlibiyad ku leheyn baarlamaanka dalka.\nImminka oo uu burburay heshiiskas marka miisaaniyadda dowladda lo horkeena guddiga dhaqaalaha ee baarlamaanka waxaa dhaci karta in xisbiyada Alliansen iyo Sverigedemokraterna ay isku si wax u arkaan, taas oo qasab ka dhigi karta in wax laga beddelo miisaaniyadda ay xukumadda wadato.\nRa’iisalwasaare Stefan Löfven ayaan isku hubi karin in miisaaniyadda xukumaddiisa sideeda baarlamaanka ku meelmariyo.\n– Hindisaha miisaaniyadeena miiska baarlamaanka ayaa dhignay, halkas uu hadda yaalaa, haddii xisbiyadan hadaladooda wax ka saxyahiin oo ay sida ay sheegaan u codeeyaan mid weliab hindisaha miisaaniyaadeed ee uu wato, markas miisaaniyadeean


Siyaasiyiin Dhaliilay Wasiirka Gaashaandhiga Somaliland Oo Xabsiga La Dhigay – Heemaal News Network\nSiyaasiga madaxa banaan ee Farxaan Maxmed Yuusuf iyo Agaasimaha Tv-ga Bada cas24 ayay maanta ciidamada amniga ee Hargaysa xabsiga dhigeen kadib markii uu loo soo gudbiyay dacwad ka dhan ah xarunta CID-da.\nMa jiraan wax war ah oo faahfaahinaya xadhiga siyaasiyiintan reer Salal oo Hargaysa ka soo baxay, waxase ay warar xog ogaal ah sheegayaan in uu Xadhigooda ka dambeeyo Wasiirka Gaashaan-dhiga Somaliland Cabdiqani Maxamuud Caateeye.\nWararka ayaa waxay intan ku daraan in loo badinayo in Wasiir Cabdiqani uu dhibsaday hadal jawaab u ekaa oo ka soo yeeray siyaasi Farxaan iyo waxgarad kale kaas lagu dhaliilayay Wasiirka Gaashaandhiga, raali galina lagu siiyay Gudoomiyaha Baarlamaanka Somaliland oo Wasiir Cabdiqani dhaliilo u soo jeediyay, taasna ay sababtay xadhiga siyaasiyiintan xidhan.\nIlaa hada ciidamada Amnigu kama hadal xadhiga siyaasiyiintan, balse ilo wareedyo ay shabakadu heshay ayaa ka marag kacaya in aanan sifo sharci ah loo marin xariga siyaasiyiintan maanta la xiray.\nShabakada ayaa isku dayday inay la xidhiidho Wasiirka Gaashaandhiga Somaliland si ay wax uga waydiiso xadhiga siyaasiyiintan ay isku haybta yihiin, balse isku dayadaas oo dhan ayaa guuldaraystay.\nHalkan ka Daawo Siyaasiyiinta Dhaliilay Wasiirka Gaashaan0dhiga Ee la Maanta la Xiray


Xiaomi Mi 9: Tilmaamaha, qiimaha iyo soosaarida rasmiga ah | Androidsis\nXiaomi Mi 9 hadda waa rasmi: Nooca cusub ee sumadda leh\nEder Ferreno | | Mobiles, Xiaomi\nToddobaadyo badan oo daadad badan ka dib, Xiaomi Mi 9 ayaa si rasmi ah loo soo bandhigay. Nooca sare ee cusub ee sumadda Shiinaha ayaa lagu soo bandhigay munaasabad ka dhacday dalkeeda. Kahor soo bandhigideeda caalamiga ah taas ka dhici doona Axadan MWC 2019. Dhowr usbuuc ka hor a bandhigga Shiinaha 20-kii Febraayo, wax aakhirkii dhacay. Marka waan ognahay wax walba oo ku saabsan dhamaadka-sare.\nMaxaan ka filan karnaa Xiaomi Mi 9? Waad ku mahadsan tahay daadinta toddobaadyadan waxaan horey u helnay faahfaahin badan oo ku saabsan taleefankan. Laga soo bilaabo kamaradeeda dambe ee seddexaad, illaa a shidma faraha wax lagu dhajiyay shaashadda iyo tilmaamo kale oo badan. Ugu dambeyntii, dhamaadka-sare ee sumadda Shiinaha waa rasmi.\nMoodelkan nooca Shiinaha ah ayaa ah kan ugu sarreeya. Calaamad cusub oo ah in calaamaddu ay awood u leedahay inay soo saarto moodello xiisa badan oo heer sare ah. Marka waa hubaal inay noqonayso taleefan casri ah oo caan ah. Shiinaha horay ayay u jirtay, iyadoo qadar badan oo keyd ah ilaa hadda.\n1 Tilmaamaha Xiaomi Mi 9\n2 Xiaomi Mi 9: Dhammaan heer sare\n3 Qiimaha iyo helitaanka\nTilmaamaha Xiaomi Mi 9\nQeyb ka mid ah qeexitaannada Xiaomi Mi 9 ayaa daadanayay toddobaadyadan. In kastoo hadda ay ugu dambeyn awood u yeesheen inay xaqiijiyaan. Marka waxaan horeyba u ogaanay waxa laga filan karo dhamaadka sare ee sumcadda Shiinaha. Tayada iyo waxqabadka weyn ee qaybtaada. Kuwani waa qeexitaankiisa buuxa:\nFaahfaahinta farsamada Xiaomi Mi 9\nTusaale Waxaan nahay 9\nNidaamka hawlgalka Android 9 Pie oo leh MIUI 10\nScreen 6.39-inch Super AMOLED oo leh xalka xalka 1080 x 2280 iyo saamiga 19: 9\nGacaliye Qualcomm Snapdragon 855\nRAM 6 / 8 GB\nKaydinta gudaha 128 / 256 GB\nKaamirada gadaal 48 + 16 + 12 MP oo leh apertures f / 1.8 iyo f / 1.2 PDAF iyo LED Flash\nKaamirada hore 20 MP\nXuduudaha kala duwan Bluetooth 5.0 GPS USB-C WiFi 802.11 ac 4G / LTE Dual SIM USB-C\nTilmaamo kale Qalabka sawirka faraha ee lagu dhisay shaashadda NFC infrared iyo kaaliyaha badhanka\nBatariga 3.300 mAh oo leh lacag degdeg ah\nCabbirada X x 157.5 74.67 7.61 mm\nPeso Gram 173\nQiimaha Si loo xaqiijiyo\nXiaomi Mi 9-kan ayaa noogu imaanaya Samsung Super AMOLED guddi. Marka sumadda Shiinaha waxay u heellan tahay tayo, in kastoo tani ay kor u qaadi karto qiimaha aaladda si weyn. Waxay dooratay dhalaalka ilaa 600 oo nits, marka lagu daro haysashada Corning Gorilla Glass 6 aaladda. Nooca Shiinaha ayaa in badan ka faa'iideystay xagga hore ee taleefanka, tan iyo markii shaashaddiisu ay 90,7% ka tahay wejigan. Shaashad badan iyo qaan-garad caqli badan. Xaqiiqdii, geesaha si weyn ayaa loo dhimay. Astaantu waxay sheegaysaa in geeska hoose uu hoos u dhacay 40%.\nXiaomi Mi 9: Dhammaan heer sare\nMaaddaama ay bilo ka faalloonaysay, Xiaomi Mi 9 waa taleefanka casriga ah ee ugu horreeya ee sumadda leh Snapdragon 855. Marka waxaan ka filan karnaa awood weyn aaladda dhanka howlgalka. Waxay sidaas sameysaa oo ay weheliso laba nooc oo RAM ah iyo keydinta, 6 iyo 8 GB oo RAM ah iyadoo kuxiran nooca iyo 128 iyo 256 GB oo keyd ah. Waxay u oggolaan doontaa dadka isticmaala inay doortaan nooca ay doonayaan.\nQalabka gadaashiisa waa shay abuuraya xiiso badan. Sababtoo ah qaabkani waa kii ugu horreeyay ee sumadda ah ee la yimaada kamarad gadaal saddex-laab ah. Marka taas wax badan ayaa laga filayaa iyada oo macno leh. Waxaan la kulannaa a 48 MP dareeraha, 16 MP kale oo muuqaal ah iyo kamarad leh telephoto optics iyo 12 MP sensor kaalinta saddexaad. Marka waxaa loo taagay inay tahay mid ka mid ah taleefannada casriga ah ee ugu awoodda badan arimahan Android.\nDareeraha faraha ayaa lagu dhex daray shaashadda. Xiaomi ayaa faallo ka bixisay in horumarin badan lagu sameeyay. Xaqiiqdii, kahor soo bandhigida, sumadda ayaa horeyba u shaacisay in dareeraha faraha ee Xiaomi Mi 9 uu ahaa kan ugu dhaqsaha badan suuqa. Waxay ku guuleysteen tan markii ay qabsadeen aag ballaaran oo shaashadda ah, kaas oo u oggolaanaya hawlgal wanaagsan.\nBatariga taleefanka waa 3.300 Mah, ku filan marka lagu daro processor-ka. Sidii la filayay, waxay ku timaaddaa lacag degdeg ah. Intaa waxaa dheer, waxaan sidoo kale helnaa lacag-bixin wireless, markii ugu horreysay ee casriga casriga ah ee noocyadan Shiinaha ah. Dhinaca kale, Xiaomi Mi 9 horeyba wuxuu ula yimid Android Pie oo ay weheliso MIUI 10 oo ah lakab qaabeyn ah.\nQiimaha iyo helitaanka\nXiaomi Mi 9 ayaa horey loogu soo bandhigay Shiinaha. Marka waxaan haynaa qiimaha rasmiga ah ee qalabka Shiinaha. Xaqiiqdii Axadda qiimahooda Yurub waxaa lagu muujin doonaa soo bandhigiddooda MWC 2019. Laakiin, qiimaha Shiinaha waxaan ka heli karnaa fikrad ah waxa laga filayo aaladda.\nSaddex nooc oo kala duwan oo qalabka ah ayaa na sugaya, ugu yaraan marka laga hadlayo Shiinaha. Qiimaha mid kasta oo ka mid ah noocyadan sare waa:\nNooca 6/64 GB waxaa lagu qiimeeyaa 2.499 yuan (326 euro in la beddelo)\nQaabka 8/128 GB wuxuu ku kici doonaa 2.899 yuan, oo qiyaastii ah 379 euros Isbedelka\nXiaomi Mi 9 oo leh 8/256 GB wuxuu ku kici doonaa 3.499 yuan (qiyaastii 457 euros Isbedelka)\nIn kasta oo waxa ugu caadiga ahi taas yihiin qiimaha aaladu wuu ka sareeyaa marka la soo saaro Yurub. Laakiin hadda ma ogin sida ay uga qaalisan yihiin qiimaha ay ku leeyihiin Shiinaha. Intaa waxaa dheer, soo bandhigiddeeda MWC 2019 waxaan ku ogaan doonnaa goorta laga bilaabi doono Yurub.\nWadada buuxda ee maqaalka: Androidsis » Aaladaha Android » Mobiles » Xiaomi Mi 9 hadda waa rasmi: Nooca cusub ee sumadda leh\nXiaomi Mi 9 SE: Nooca cusub ee nooca dhexe ee dhexdhexaadka ah\nMadadaalo iyo xatooyo aan caadi aheyn oo la leh Boost Buddies